
ΚΑΤΩ ΤΑ ΧΕΡΙΑ ΑΠΟ 
ΤΟ "ΟΥΡΑΝΙΟ ΤΟΞΟ" 

Βασικό δημοκρατικό καθήκον 
η υποστήριξη των ποϋιτικών δικαιωμάτων 
της μακεδονικής εθνικής μειονότητας 


Στις 3 η ώρα τα ξημερώματα της Τετάρτης προς Πέμπτη 
οργανωμένοι τραμπούκοι μπήκαν στα γραφεία του “Ουρά¬ 
νιου Τόξου” στη Φλώρινα, τα έκαψαν και τα κατάστρε- 
ψαν. Την προηγούμενη μέρα μια διμοιρία αστυνομίας και 
οχήματα της πυροσβεστικής κατέβασαν από την πρόσοψη 
των γραφείων μια επιγραφή όπου ήταν γραμμένο το ουρά¬ 
νιο τόξο στα μακεδονικά και στα ελληνικά. 

Την ενέργειά τους αυτή την κάλυψε η εισαγγελέας, που 
ομολόγησε ότι έδωσε γι’ αυτό προφορική, αλλά όχι γρα¬ 
πτή εντολή. 

Τα μέλη του “Ουράνιου Τόξου” που φύλαγαν τα γραφεία 
ξανασήκωσαν την επιγραφή. Γι’ αυτό ανέλαβαν οι τρα¬ 
μπούκοι μέσα στη νύχτα τη βρώμικη δουλειά, για να μεί¬ 
νει όσο γίνεται πιο καθαρό το επίσημο κράτος. 

Έχουμε κάθε λόγο να πιστεύουμε ότι η επίθεση στο “Ου¬ 
ράνιο Τόξο” είναι καθοδηγημένη κεντρικά και όχι από 
τοπικούς παράγοντες του φασισμού και του σοβινισμού. 

Γιατί καμία κυβέρνηση δε θα άφηνε τοπικούς παράγο¬ 
ντες να λύσουν μ’ αυτόν τον τρόπο ένα τόσο κεντρικό και 
μάλιστα με διεθνείς προεκτάσεις ζήτημα, όπως είναι το 
ζήτημα της μακεδονικής εθνικής μειονότητας. Σύμφωνα 
με τα συνήθεια αυτής της κυβέρνησης και του Α. Παπαν- 
δρέου προσωπικά, δόθηκε το πράσινο ψως στους τοπικούς 
τραμπούκους και τον επίσημο τοπικό κρατικό τραμπουκι- 


σμό να πιέσει αφόρητα τη μειονότητα και να περιορίσει 
την τοπική δράση της και τη γενική της πολιτική εμβέ¬ 
λεια, δίχως να θιχτεί ούτε η ίδια η ρωσόφιλη κυβέρνηση 
ούτε οι σοσιαλφασίστες ψευτοδημοκράτες σύμμαχοί της, 
όπως είναι ο ΣΥΝ, ο Σαμαράς και το ψευτοΚΚΕ, αλλά 
ούτε και η φίλορθόδοξη εβερτική Ν.Δ. 

Όλοι αυτοί θέλουν να “συνετίσουν” το “Ουράνιο Τόξο”, 
γιατί αυτό επιμένει αταλάντευτα σε δύο πράγματα, στον 
εθνικό χαρακτήρα της μακεδονικής μειονότητας και στην 
πολιτική αντίληψη ότι η Ελλάδα πρέπει να είναι σε ενό¬ 
τητα και όχι σε σύγκρουση με την Ευρώπη. 

Η αδυναμία τους βρίσκεται στο ότι δεν μπορούν πια να 
εξαφανίσουν από το πολιτικοκοινωνικό προσκήνιο τους 
εθνικά μακεδόνες, όπως έκαναν τα προηγούμενα 40 χρό¬ 
νια. 

Όχι μόνο γιατί οι εθνικά μακεδόνες αποκτούν συνείδη¬ 
ση του εαυτού τους, αλλά γιατί ούτε η Ευρώπη από πεποί¬ 
θηση, ούτε η Ρωσία για τους σκοπούς του “ορθόδοξου τό¬ 
ξου” της είναι διατεθειμένες να δεχτούν κάτι τέτοιο. 

Έτσι, παλιοί και νέοι δεξιοί, φασίστες και σοσιαλφασί- 
στες, διαλέγουν από κοινού τη μέθοδο να “αψήσουν μερι¬ 
κά σκυλιά να δώσουν μερικές δαγκωματιές”, δίχως να γί¬ 
νει μεγάλος θόρυβος. 

Όμως αυτή η τακτική θα συναντήσει ένα μεγάλο εμπό¬ 


διο, που είναι από τη μια μεριά η πολύ ανεπτυγμένη πολι- 
τικοϊδεολογικά συνείδηση της πρωτοπορίας της μακεδο¬ 
νικής εθνικής μειονότητας και από την άλλη ο βαθύς δη¬ 
μοκρατισμός της ελληνικής αριστερής πρωτοπορίας. 

Ας είναι όλοι αυτοί σίγουροι ότι αυτές οι δαγκωματιές 
δε θα μείνουν κρυμμένες. 

Γιατί πρόκειται για δαγκωματιές στο κορμί όλης της 
Ελλάδας, όλης της δημοκρατίας και όλης της προόδου. 
Αν αφήσουμε τα σκυλιά ανενόχλητα να σύρουν καταγής 
τη μειονότητα, τότε στρώνουμε το δρόμο στο φασισμό, αλ¬ 
λά και στην εθνική υποδούλωση της Ελλάδας. Γιατί ο 
φασισμός ήταν πάντα εθελόδουλος και σχεδόν πάντα πρά¬ 
κτορας του κάθε φορά παγκόσμιου τραμπούκου. 

Επειδή είμαστε δημοκράτες και επειδή είμαστε Έλλη¬ 
νες πολίτες θα κόψουμε το χέρι που σηκώθηκε ενάντια 
στην πιο καταπιεσμένη και με τις πιο πλούσιες δημοκρα¬ 
τικές παραδόσεις εθνική μειονότητα. Επειδή είμαστε Έλ¬ 
ληνες πρέπει να της δώσουμε το αίσθημα της απόλυτης 
ασφάλειας και να μην τη στείλουμε στα χέρια των “διε¬ 
θνών χειριστών” μειονοτήτων. Εκείνο που χρειάζεται τώ¬ 
ρα δα είναι η πιο πλατιά δημοκρατική συμπαράσταση. Το 
πιο πλατύ κίνημα για την καταγγελία της επίθεσης ενά¬ 
ντια στο “Ουράνιο Τόξο”. 


Ναυπηγεία Σκαραμαγκά 


ΝΑ ΑΝΑΤΡΑΠΕΙ Η ΕΠΙΘΕΣΗ 
ΠΑΠΑΝΔΡΕΟΥ - ΨΕΥΤΟΚΚΕ 


Βρισκόμαστε στην πιο κρίσιμη στιγμή για το παρόν και 
το μέλλον της ναυπηγικής βιομηχανίας της χώρας. Η πιο 
βαριά, ίσως, βιομηχανία που έχει ζυμωθεί με τον ιδρώτα 
και το αίμα χιλιάδων εργατών δέχεται σήμερα την πιο 
άγρια επίθεση από τις πιο ξενόδουλες και μεσαιωνικές 
δυνάμεις της αστικής τάξης. 

Για μια δεκαετία η ρωσόδουλη εκφυλισμένη κρατική 
γραφειοκρατία κατεδάφιζε βήμα-βήμα τη ναυπηγική βιο¬ 
μηχανία για να φτάσει σήμερα στο σημείο μηδέν: Τη στιγ¬ 
μή της τελικής αναμέτρησης. Όλα τώρα είναι ανοιχτά 
και στην επιφάνεια. Τόσο οι δυνάμεις της αντίδρασης, 
όσο και οι δυνάμεις της προόδου. Τίποτα δεν μπορεί να 
κρύψει πλέον πως αυτοί που επιδιώκουν με κάθε τρόπο 
να βάλουν το λουκέτο, πρώτα απ’ όλα στο πιο μεγάλο 
ναυπηγείο, στο Σκαραμαγκά, είναι το μαύρο ρωσόδουλο 
μέτωπο της Παπανδρεϊκής κλίκας μέσα στο ΠΑΣΟΚ με 
το ψευτοΚΚΕ. 


Αυτό το μαύρο μεσαιωνικό μέ¬ 
τωπο είναι που ξεκίνησε την τε¬ 
λική του επίθεση χτυπώντας πρώ¬ 
τα απ’ όλα τον όμιλο του Περα- 
τικού. Και αυτό σε μια στιγμή που 
η πλευρά αυτή του εφοπλιστικού 
κεφαλαίου μέσα στα πλαίσια της 
Ε.Ε. ξεκινούσε μια προσπάθεια ν’ 
ανασυγκροτήσει τα ναυπηγεία τό¬ 
σο της Ελευσίνας, όσο και του 
Σκαραμαγκά από την παραγωγι¬ 
κή μισοδιάλυση που είχε επιβά¬ 
λει την προηγούμενη δεκαετία η 
παρασιτική κρατική γραφειοκρα¬ 
τία. 

Το χτύπημα ήταν διπλό. Μέσα 
συνέχεια στη σελ. 2 


ΕΠΙ ΤΟΥ ΠΙΕΣΤΗΡΙΟΥ 


ΑΝΑΣΧΗΜΑΤΙΣΜΟΣ 


Οι νέοι συσχετισμοί της ε¬ 
σωκομματικής πάλης επιβε¬ 
βαιώνονται στον ανασχηματι¬ 
σμό: Ο Τσοχατζόπουλος χά¬ 
νει το ουσιαστικό, που είναι 
η Γραμματεία του κόμματος, 
και μαζί με το Λιβάνη υψώ¬ 
νεται σε μια περίοπτη κυβερ¬ 
νητική θέση με προορισμό να 
δεχτεί όλα τα πυρά. Τη Γραμ¬ 
ματεία κερδίζει ο φιλολαλιω- 
τικός Σκανδαλΐδης. 

Το βρωμερότερο τσιράκι του 
Λαλιώτη, ο Τζουμάκας, γίνε¬ 
ται υπερυπουργός και όσοι συ- 
γκρούστηκαν με το ψευτοΚ¬ 


ΚΕ βυθίζονται: Οι Μωραΐτης, 
Τσούρας, Ροκόφυλλος, Ιωαν- 
νΐδης εξαφανίζονται. Ο Κα- 
στανΐδης, που είναι σε μέτω¬ 
πο με το Λαλιώτη δίχως να 
’ναι δικός του, ανεβαίνει για 
να αποδειχτεί ταυτόχρονα 
ποιοι είναι το καθεστώς και 
ποιοι οι αμφισβητΐες. 

Το μόνο καλό σ’ αυτή την 
υπόθεση είναι ότι η Β. Παπαν- 
δρέου έδειξε λίγο χαρακτήρα 
και βοήθησε στο να μειώσει 
το κύρος του ανασχηματισμού 
με το να αρνηθεί τη συμμετο¬ 
χή της στην κυβέρνηση. 

Ναυπηγεία Σκαραμαγκά 
ΝΑ ΑΝΑΤΡΑΠΕΙ Η ΕΠΙΘΕΣΗ 
ΠΑΠΑΝΔΡΕΟΥ - ΨΕΥΤΟΚΚΕ 


ΠΑΡΑΣΚΕΥΗ 15 ΣΕΠΤΕΜΒΡΗ 1995 


Ο ΠΑΓΚΑΛΟΣ 
ΠΛΗΡΩΝΕΙ ΓΙΑΤΙ 
ΕΘΙΞΕ ΤΟΝ ΙΕΡΟ 
ΠΡΑΚΤΟΡΑ 


συνέχεια από τη σελ. 1 

από την κυβέρνηση οι δυνάμεις 
της Παπανδρεϊκής κλίκας, χρη¬ 
σιμοποιώντας σα φερέφωνο τον 
καιροσκόπο Σημίτη, εμπόδισαν 
την πιο σημαντική επένδυση πα¬ 
ραγωγικού εκσυγχρονισμού στα 
ναυπηγεία της Ελευσίνας, ενώ 
ταυτόχρονα με τα πιο γελοία ε¬ 
πιχειρήματα απέρριπταν την προ¬ 
σφορά του ομίλου για τα ναυπη¬ 
γεία του Σκαραμαγκά. 

Παράλληλα, η γραμμή του ψευ- 
τοΚΚΕ “ενάντια στις ιδιωτικοποι¬ 
ήσεις” και την Ε.Ε. κυριαρχούσε 
σ’ όλα τα μέσα μαζικής ενημέρω¬ 
σης, φτιάχνοντας όπως ήθελαν 
την κοινή γνώμη, ενώ ταυτόχρο¬ 
να οι δυνάμεις του μέσα στο ερ¬ 
γατικό κίνημα εξαπέλυαν επίθε¬ 
ση στην Ελευσίνα για την κατε¬ 
δάφιση του ναυπηγείου. 

Στο προηγούμενο φύλλο της 
“Ν.Α.” γράψαμε για τον τρόπο με 
τον οποίο το εργατικό κίνημα της 
Ελευσίνας μπόρεσε και ανέτρεψε 
αυτή την επίθεση πετυχαίνοντας 
τη συνέχιση της λειτουργίας του 
ναυπηγείου. Ήταν μια τακτική νί¬ 
κη των δυνάμεων της προόδου, 
που όμως δεν έκρινε τελικά το ζή¬ 
τημα. Υπάρχει μπροστά ανοιχτός 
ένας δύσκολος δρόμος, όπου το 
ζήτημα θα κριθεί στο κατά πόσο 
το εργατικό κίνημα θα μπορέσει 
να επιβάλει την ανάπτυξη του 
ναυπηγείου με τον εκσυγχρονισμό 
του παραγωγικού του εξοπλισμού, 
ιδιαίτερα στον τομέα της κατα¬ 
σκευής. 

Όμως το κέντρο της επίθεσης 
των ρωσόδουλων δυνάμεων παρα¬ 
μένει ο Σκαραμαγκάς. Μετά την 
“απόρριψη” της πρότασης Περα- 
τικού, μοναδική προσφορά ήταν η 
πρόταση της συνδικαλιστικής 
γραφειοκρατίας του ναυπηγείου, 
πρόταση που έγινε γνωστή με το 
όνομα 51-49%. 

Στο προηγούμενο φύλλο της 
“Ν.Α.” είχαμε τοποθετηθεί πάνω 
στο θετικό χαρακτήρα αυτής της 
πρότασης, σαν της μόνης που στις 
δοσμένες συνθήκες εξασφάλιζε 
μια καταρχήν άμυνα στην επίθε¬ 
ση της ρωσόδουλης κρατικής γρα¬ 
φειοκρατίας. 

Εκεί ακριβώς το ρωσόδουλο μέ¬ 
τωπο εμφανίζει το δικό του ιδιώ- 
τη-αστό, τον Κνίτη Καλογερίδη. 

Κάτω από την άμεση υποστήρι¬ 
ξη του Α. Παπανδρέου και του 
ψευτοΚΚΕ, η “πρόταση Καλογε¬ 
ρίδη” προεγκρίνεται, και μάλιστα 
ομόφωνα, από την κυβερνητική ε¬ 
πιτροπή. 

Ο εργολάβος του Περάματος ε¬ 
τοιμάζεται για λογαριασμό των α¬ 
φεντικών του να βάλει αυτός την 
ταφόπλακα στο ναυπηγείο, μετα- 
τρέποντάς το σε επισκευαστικό 
μαγαζί και σε διαμετακομιστικό 
κέντρο κοντέινερς. 

Όμως σ’ αυτή την άκρως πρα¬ 
ξικοπηματική επιβολή του Καλο¬ 
γερίδη εκδηλώνεται και η πιο με¬ 
γάλη αντίσταση τόσο από τη με¬ 
ριά του σωματείου του Σκαραμα¬ 
γκά όσο κι από τον κόσμο του ε¬ 
φοπλισμού. 

Οι εργάτες με ομόφωνη απόφα¬ 


ση της Γενικής Συνέλευσης κα¬ 
ταδικάζουν τη “λύση Καλογερί¬ 
δη”, ενώ μια σειρά από μεγάλες 
ναυπηγικές μονάδες του εξωτερι¬ 
κού που φαίνονταν να υποστηρί¬ 
ζουν την προσφορά του Καλογε¬ 
ρίδη αποσύρουν η μια μετά την 
άλλη την υποστήριξή τους. Σύμ¬ 
φωνα με πληροφορίες του Τύπου, 
πίσω από αυτό βρίσκονταν οι έλ- 
ληνες εφοπλιστές του Λονδίνου. 

Ο Καλογερίδης μένει μόνος και 
γυμνός! Έτσι δεν υπάρχει άλλος 
δρόμος από την απόρριψη της 
“προσφοράς” του. Η ρωσόδουλη 
κρατική γραφειοκρατία τρώει άλ¬ 
λο ένα σημαντικό χτύπημα. 

Το χτύπημα όμως αυτό δεν την 
κάνει να πισωγυρίσει. Τώρα με 
την πιο μεγάλη μανία αναπροσαρ¬ 
μόζει τα σχέδιά της και περνάει 
σε νέα επίθεση. Στόχος της το χτύ¬ 
πημα του 51-49%, που τώρα πλέον 
όχι μόνο έχει απομείνει η μονα¬ 
δική πρόταση, αλλά έχει εξασφα¬ 
λίσει την υποστήριξη της Εθνικής 
Τράπεζας, που ήδη έχει διαμορ¬ 
φώσει μια πρώτη πρόταση για τη 
συγκρότηση του ιδιωτικού μάνα¬ 
τζμεντ. 

Και εδώ το χτύπημα είναι διπλό. 

Η κλίκα Παπανδρέου μέσα στην 
κυβέρνηση αναλαμβάνει να χτυ¬ 
πήσει την πρόταση, θα δούμε πα¬ 
ρακάτω πώς, και το ψευτοΚΚΕ 
μέσα στο ναυπηγείο και ευρύτερα 
μέσα στο λαό να κάνει το ίδιο. 

ΜΕΣΑ ΣΤΗΝ ΚΥΒΕΡΝΗΣΗ 

Τα τελευταία τρία χρόνια ήταν 
χρόνια που μέσα από συνεχείς α¬ 
ναβολές της προθεσμίας που η Ε.Ε. 
είχε βάλει για την ιδιωτικοποίη¬ 
ση του ναυπηγείου η ρωσόδουλη 
κρατική γραφειοκρατία πραγμα¬ 
τοποιούσε τη διάλυση και την υ¬ 
περχρέωση του Σκαραμαγκά. 

Όμως αυτή η πρωτοφανής τα¬ 
κτική των τριετών αναβολών εί¬ 
χε τα συγκεκριμένα της όρια μέ¬ 
σα στην Ε.Ε. 

Μετά την ουσιαστική απομά¬ 
κρυνση του Σημίτη, ο οποίος φέ¬ 
ρεται να είχε καταλήξει στην πρό¬ 
ταση 51-49% με ιδιωτικό μάνα¬ 
τζμεντ, η Παπανδρεϊκή κλίκα 
μπλοκάρει τις αλλεπάλληλες κυ¬ 
βερνητικές συσκέψεις βάζοντας 
και πάλι την τακτική των αναβο¬ 
λών. 

Μέσα απ’ αυτή την τακτική και 
γνωρίζοντας καλά πως τα όρια 
των αναβολών έχουν τελειώσει, 
η Παπανδρεϊκή κλίκα φτιάχνει τα 
πράγματα έτσι ώστε να κλείσει το 
ναυπηγείο και να φανεί σαν υπεύ¬ 
θυνη γι’ αυτό η Ε.Ε. 

Σα βασικό σύμμαχο σ’ αυτό το 
σχέδιο έχει τη σοβινιστική αστι¬ 
κή τάξη, που με εκπρόσωπό της 
τον Αρσένη είναι έτοιμη να υπο¬ 
γράψει την ταφόπλακα του ναυ¬ 
πηγείου, αρκεί να εξασφαλιστεί η 
συνέχιση της κατασκευής των πο¬ 
λεμικών. 

Ταυτόχρονα, Παπαντωνίου και 
Γεωργακόπουλος λειτουργώντας 
έξω από κάθε λογική της πραγ¬ 
ματικής κατάστασης και με 
“σκληράδα” απέναντι στους εργά¬ 
τες προτείνουν δογματικά τη φι- 
λοευρωπαϊκή συνταγή της εκκα¬ 


θάρισης και της μετέπειτα ιδιω¬ 
τικοποίησης. 

Η Παπανδρεϊκή κλίκα δεν έχει 
τίποτα άλλο να κάνει από το να 
ενώσει όλες αυτές τις τάσεις ε¬ 
νάντια στο 51-49% και την Εθνι¬ 
κή Τράπεζα. 

Γιατί μια “εκκαθάριση” τύπου 
Παπαντωνίου δε θα κάνει τίποτα 
άλλο, με τη δοσμένη κατάσταση 
μέσα στο ναυπηγείο, από το να ε¬ 
μποδίσει κάθε μελλοντικό ιδιώ- 
τη-αγοραστή. Γιατί μια τέτοια λύ¬ 
ση θα δώσει την ηγεμονία στην 
κνίτικη γραμμή μέσα στο συνδι¬ 
κάτο και θα μετατρέψει το ναυ¬ 
πηγείο σε χώρο σύγκρουσης και 
σαμποταρίσματος κάθε προσπά¬ 
θειας ιδιωτικοποίησης. Κάτι τέ¬ 
τοιο θα σημάνει την ενεργοποίη¬ 
ση της Της Κοινοτικής Οδηγίας, 
που προβλέπει σ’ αυτή την περί¬ 
πτωση το κλείσιμο του ναυπηγεί¬ 
ου για 5 τουλάχιστον χρόνια. 

Έτσι, και πάλι την ευθύνη για 
το κλείσιμο θα φανεί ότι την έχει 
η Ευρώπη! 

Έτσι, λοιπόν, η Παπανδρεϊκή 
κλίκα είναι πιθανό είτε ν’ αφή¬ 
σει το ναυπηγείο όπως είναι και 
να οδηγηθεί στο κλείσιμο κάτω 
από την επιβολή των υψηλών 
προστίμων της Ε.Ε., είτε να συν¬ 
θέσει τις δύο άλλες τάσεις και να 
οδηγηθεί στη λύση της εκκαθάρι¬ 
σης με λειτουργία μόνο του τομέ¬ 
α της κατασκευής των πολεμικών. 

Σ’ αυτή την περίπτωση θα είναι 
το ψευτοΚΚΕ που θ’ αναλάβει να 
βάλει την ταφόπλακα του ναυπη¬ 
γείου. 

Ένα είναι λοιπόν γι’ αυτούς το 
βασικό, και αυτό είναι που κρίνει 
τη μεγάλη κρισιμότητα της κα¬ 
τάστασης: Το χτύπημα του 51-49% 
με ιδιωτικό μάνατζμεντ. 

Εδώ ακριβώς πρέπει να συγκε¬ 
ντρωθεί ολάκερη η πάλη των προ¬ 
οδευτικών δυνάμεων, και πάνω 
απ’ όλα των εργατών του Σκαρα¬ 
μαγκά και ολάκερης της ναυπη¬ 
γικής βιομηχανίας. 

Και εδώ για μια ακόμη φορά 
φαίνεται ο ρόλος της συνδικαλι¬ 
στικής γραφειοκρατίας του ναυ¬ 
πηγείου. Παρά τα βήματα ενάντια 
στην κυρίαρχη ιδεολογία του κρα- 
τισμού που το ψευτοΚΚΕ επέβα¬ 
λε στο ναυπηγείο, δε λέει να μπει 
μπροστά για την υλοποίηση της 
πρότασης που η ίδια θετικά έκα¬ 
νε. 

Θέλουμε να πούμε δηλαδή πως 
αυτή τη στιγμή οι εργάτες του 
ναυπηγείου πρέπει να ήταν στο 
δρόμο κινητοποιώντας κάθε δυ¬ 
νατή συμπαράσταση. 

Πρέπει να ήταν έξω από κάθε 
συνεδρίαση της κυβερνητικής ε¬ 
πιτροπής για να επιβάλουν με τον 
αγώνα τους τη σωτηρία του ναυ¬ 
πηγείου. 

Γιατί μόνο αυτός ο αγώνας θα 
είναι ο αποφασιστικός παράγο¬ 
ντας που θα κρίνει τα ζητήματα. 

Σ’ αυτή την κατεύθυνση ο ΕΡ¬ 
ΕΑΣ, η συνδικαλιστική παράτα¬ 
ξη της ΟΑΚΚΕ στο μέταλλο, κυ¬ 
κλοφόρησε προκήρυξη σε όλα τα 
ναυπηγεία και στην επισκευαστι- 
κή ζώνη του Περάματος. 


Η πρόσφατη σύγκρουση Πάγκα- 
λου-Λαλιώτη κατέληξε σε μία βα¬ 
ριά πολιτική καταδίκη του Πά¬ 
γκαλου από το Εκτελεστικό Γρα¬ 
φείο και από το Πειθαρχικό, στην 
πολιτική απομόνωση και τον ε¬ 
ξαναγκασμό του σε παραίτηση 
από την Κεντρική Επιτροπή. Το 
χτύπημα αυτό στον Πάγκαλο, ό¬ 
πως και η διαγραφή Σπυριούνη, 
δείχνουν ότι μόνο η “αντικομμα¬ 
τική” συμπεριφορά των στελεχών 
που στρέφεται ενάντια στον Τσο- 
χατζόπουλο συγχωρείται, ενώ η 
επίθεση στη ρωσόδουλη κλίκα ση¬ 
μαίνει αυτόματα και τέλος της 
κομματικής καριέρας, όσο “ιστο¬ 
ρικό” και να είναι το κομματικό 
στέλεχος. 

Ο Πάγκαλος, στα πλαίσια της 
γενικής αντίθεσής του με την κα¬ 
τασκευή του αεροδρομίου των 
Σπάτων, αντίθεσης που δεν οφεί¬ 
λεται σε σύμπλευσή του με το σο- 
σιαλφασισμό, αλλά στη διαφωνία 
του τόσο για την επιλογή της το¬ 
ποθεσίας όσο και για την ανάμει¬ 
ξη των μεγαλοεργολάβων (Μπό- 
μπολας, Κόκκαλης κτλ.) στο έρ¬ 
γο, προχώρησε σε μετωπική πο¬ 
λιτική αλλά και προσωπική επί¬ 
θεση εναντίον του Λαλιώτη. Σε 
μια “έκρηξή” του μέσα στη Βου¬ 
λή ο Λαλιώτης είπε: «Λεν μπορεί 
να είναι τιμητής ο κάθε κύριος 
Πάγκαλος και ο κάθε κύριος Τσι- 
πλάκος και ο κάθε κύριοςΜητσο- 
τάκης!» (Ελ. Τύπος, 1/9). Υπήρξε 
ανταπάντηση του Πάγκαλου, στην 
οποία αναφερόταν στα μεγάλα 
συμφέροντα που εμπλέκονται στο 
αεροδρόμιο. Στη συνέχεια ο Λα¬ 
λιώτης τον αποκάλεσε “συκοφά¬ 
ντη” και τελικά η υπόθεση 
κατέληξε στην περίφημη δήλωση 
του Πάγκαλου «Αεν ξέρω πού την 
άκουσε τη λέξη σύκα ο κ. Λαλιώ¬ 
της, πάντως εγώ δεν την εξεστό- 
μισα» (Ελ. Τύπος, 2/9), που στοι¬ 
χειοθέτησε και την κατηγορία της 
“ανοίκειας” και “χυδαίας” επίθε¬ 
σης και την αφορμή για την πα¬ 
ραπομπή του θέματος στο Εκτε¬ 
λεστικό. Η επίθεση αυτή δεν ή¬ 
ταν παρά η σταγόνα που ξεχείλι¬ 
σε το ποτήρι. 

Είναι γνωστό ότι γενικά οι ρω- 
σόδουλοι δε θίγονται, και είναι 
δύσκολο να πιστέψει κανείς ότι 
ένα τόσο άθλιο υποκείμενο όπως 
ο Λαλιώτης θύμωσε από όσα είπε 
ο Πάγκαλος. Ο Πάγκαλος ήταν 
στρατηγικός αντίπαλος της ρω¬ 
σόδουλης κλίκας, και γι’ αυτό το 
λόγο χτυπήθηκε τη στιγμή που ε¬ 
κτέθηκε τόσο πολύ, ώστε το χτύ¬ 
πημα αυτό να γίνει δυνατό. Η πο¬ 
λιτική του καταδίκη από το Εκτε¬ 
λεστικό Γραφείο και το Πειθαρ¬ 
χικό οφείλεται στο ότι, αν και 
πολλές φορές συμμάχησε τακτι¬ 
κά με το σοσιαλφασιστικό μπλοκ, 
όπως στις προηγούμενες δημοτι¬ 
κές εκλογές, όπου την προεκλο¬ 
γική του καμπάνια είχε αναλάβει 
προσωπικά ο Λαλιώτης, ποτέ δεν 
υποτάχτηκε πολιτικά σ’ αυτό. 
Γιατί ο Πάγκαλος είναι τουρκο¬ 
φάγος σοβινιστής και παράλλη¬ 


λα Ευρωπαίος όσο του επιτρέπει 
ο σοβινισμός του, αλλά κυρίως 
γιατί έχει στρατηγική αντίθεση με 
τη Ρωσία, την οποία, όπως είχε 
δηλώσει στην εκπομπή του Πρε- 
τεντέρη “Τέλος εποχής”, θεωρεί 
κύρια πηγή του φασισμού και του 
πολέμου σήμερα. Ένας αντιρώσος 
και αντιλαλιωτικός Πάγκαλος δε 
χωρούσε μέσα στο ΠΑΣΟΚ. Γι’ 
αυτό και έπεσε. 

Αυτό φαίνεται καθαρά από τη 
διαφορετική αντιμετώπιση του 
Πάγκαλου όταν έκανε μία πολύ 
πιο “αντικομματική” δήλωση πριν 
από μερικούς μήνες, που στρεφό¬ 
ταν όμως ενάντια στον Τσοχατζό- 
πουλο. Τότε, στις 10/3, είχε δη¬ 
λώσει ότι «με επικεφαλής τον 
Τσοχατζόπουλο έχουμε έναν αδί¬ 
στακτο μηχανισμό καιροσκόπων, 
αριβιστών και ανθρώπων που ε¬ 
πιδιώκουν διασυνδέσεις με διαφό- 
ρα συμφέροντα και που προσπα¬ 
θούν να ανατρέψουν τελείως την 
εσωκομματική δημοκρατία» (Κα¬ 
θημερινή, 11.4.94). Αυτή η δήλωση 
έχει σαφώς μεγαλύτερο βάρος α¬ 
πό τα πολύ έμμεσα και ασαφή “σύ¬ 
κα”. Κι όμως, τότε το Εκτελεστι¬ 
κό Γραφείο είχε δώσει μια πολύ 
ήπια απάντηση, η οποία μάλιστα 
ούτε καν αναφερόταν στον Πά¬ 
γκαλο, αλλά σε “ορισμένα στελέ¬ 
χη”· 

Αυτή τη φορά η απόφαση του 
Ε.Γ. ήταν αποφασιστική και σα¬ 
φής. Η επίθεση χαρακτηρίστηκε 
“ανοίκεια, χυδαία και αήθης”και 
συνοδευόταν από την κατηγορία 
ενάντια στον Πάγκαλο ότι “επι¬ 
χειρεί συνειδητά να πλήξει την ε¬ 
νότητα, την αυτονομία και τη συλ¬ 
λογική οντότητα του Κινήματος”. 
Από την απόφαση δεν έλειπε και 
ο ύμνος στο Λαλιώτη για την “πο¬ 
λιτική και κοινωνική διαδρομή, το 
ήθος και την εντιμότητά του” (Ε¬ 
λευθεροτυπία, 6/9), για να είναι 
σαφές το μήνυμα ότι επιθέσεις ε¬ 
ναντίον ρωσόδουλων ηγετικών 
στελεχών όπως ο Λαλιώτης τι¬ 
μωρούνται και θα τιμωρούνται αυ¬ 
στηρά. Το Πειθαρχικό ήρθε με δι¬ 
κή του απόφαση να συμπληρώσει 
ότι ο Πάγκαλος οδηγείται στην 
απομόνωσή του και την αυτοεξαί¬ 
ρεση του από το Κίνημα, “για την 
οποία μόνο η τυπική πλέον επι- 

συνέχεια στη σελ. 3 

Γράφουμε αυτό το μικρό άρθρο 
ανάλυσης πριν γίνει ο ανασχημα¬ 
τισμός, που ασφαλώς θα δώσει 
πολλά νέα στοιχεία για τους συ¬ 
σχετισμούς της εσωκομματικής 
πάλης μέσα στο ΠΑΣΟΚ μετά την 
παραίτηση Σημίτη. 

Όμως τα βασικά στοιχεία είναι 
κιόλας εδώ. Πρόκειται για τις α¬ 
ντιδράσεις που ακολούθησαν την 
παραίτηση Σημίτη και που είναι 
ολότελα χαρακτηριστικές των με¬ 
τώπων της εσωκομματικής διαπά¬ 
λης στο ΠΑΣΟΚ. 

Όπως πάντα, το Σημίτη τον χτύ¬ 
πησε ο Παπανδρέου σαν υποτιθέ¬ 
μενος εκφραστής του κυρίαρχου 
ρεύματος των εθνικιστών της κομ¬ 
ματικής γραφειοκρατίας, που έχει 
τυπικό εκφραστή τον Τσοχατζό- 
πουλο. 

Ο Παπανδρέου προσποιείται πά¬ 
ντα τον εκφραστή του εσωκομμα¬ 
τικού ρεύματος που είναι για ε- 
ξολόθρευση και συγκεντρώνει με 
τη δράση του όσα χτυπήματα μπο¬ 
ρεί περισσότερα σε αυτό το ρεύ¬ 
μα. Αειτουργεί δηλαδή σαν προ¬ 
βοκάτορας. 

Τώρα υποχρέωσε σε παραίτηση 
το Σημίτη, που συγκέντρωσε τα 
πυρά του όχι στον αληθινό Πα¬ 
πανδρέου, που είναι η “ρώσικη 
τριάδα” Ααλιώτης - Παπούλιας - 
Γ. Παπανδρέου, αλλά στην εξου¬ 
σία του Εκτελεστικού, που είναι 
κατά κανόνα το ασταθές μέτωπο 
Τσοχατζόπουλου - Αρσένη - Αι- 
βάνη. Τόσο σύμφωνα με τις βαθύ¬ 
τερες επιθυμίες του προβοκάτορα 
κινήθηκε ο θλιβερός Σημίτης, 
ώστε βρήκε αμέσως την υποστή¬ 
ριξη της φρουράς του Ααλιώτη: Ο 
Τζουμάκας, ο Μανίκας και όλοι 
οι άλλοι υποτιθέμενοι λοχαγοί, 
δηλαδή τα πιο πιστά τσιράκια του 
Παπανδρέου, βγήκαν να στηρί¬ 
ξουν το Σημίτη ενάντια στο κομ¬ 
ματικό κατεστημένο, του οποίου 
αυτοί αποτελούν το σκληρό πυ¬ 
ρήνα. 

Μαζί τους όπως πάντα και ο 
πρεσβείας Αυγερινός, το προεντε- 
ταμένο χέρι του Παπανδρέου μέ¬ 
σα στην ομάδα των τεσσάρων. 
Μαζί τους και η άφθαστη στον 
καιροσκοπισμό Βάσω. Από κοντά 
όλοι οι δυσαρεστημένοι, οι διωγ¬ 


σννέχεια από τη σελ. 2 

κύρωση από τα όργανα του ΠΑ- 
ΣΟΚ θα ατατατα” (Ελ. τύπος, 
10/9). Έτσι, δεν έμενε στον Πά¬ 
γκαλο άλλος δρόμος από την πα¬ 
ραίτηση. 

Αεν ήταν όμως μόνο αυτές οι 
αποφάσεις που έδειξαν την ισχύ 
της ρωσόδουλης φράξιας μέσα στο 
ΠΑΣΟΚ. Ήταν η τρομερή απομό¬ 
νωση στην οποία βρέθηκε αμέσως 
ο Πάγκαλος με όλα σχεδόν τα 
στελέχη να τον καταδικάζουν και 
την πλειοψηφία των Νομαρχια¬ 
κών Επιτροπών εναντίον του, με 
εξαίρεση αυτή της Αυτικής Αττι¬ 
κής, στην οποία μίλησε προσωπι¬ 
κά εξηγώντας τη στάση του την 
ώρα που συνεδρίαζε το Εκτελε¬ 
στικό Γραφείο. Ο Σημίτης και ο 
Αυγερινός από την “ομάδα των 


μένοι και οι αληθινοί εχθροί του 
σκληρού πυρήνα, που πίστεψαν ό¬ 
τι ήρθε η ώρα για μια άνετη εκδί¬ 
κηση. Ξαφνικά η υποστήριξη του 
Σημίτη έγινε το πιο έγκυρο κο¬ 
σμικό γεγονός της παπανδρεϊκής 
αυλής και ο Σημίτης χαμογελού¬ 
σε καταχαρούμενος, που από κα¬ 
ταραμένος την Κυριακή, μετά τη 
συνέντευξη Τύπου του Παπανδρέ¬ 
ου, έγινε Θεός τη Αευτέρα, όταν 
ηγήθηκε της εσωκομματικής επα¬ 
νάστασης. 

Αυτό το ανθρωπάκι εκφράζεται 
πάντα με τόλμη εκ του ασφαλούς, 
ενώ όταν η αληθινή πασοκική ε¬ 
ξουσία μιλήσει σκύβει και προ¬ 
σκυνά. Τον θυμόμαστε δα στις ε¬ 
κλογές του Πειραιά, όταν πούλη¬ 
σε όλη του την κομματική βάση, 
που είχε εξεγερθεί ενάντια στο 
Αογοθέτη. 

Τότε οι Παπανδρέου - Ααλιώ¬ 
της έκαναν την εκλογή Αογοθέ¬ 
τη θέμα αρχής και ο Σημίτης σύρ¬ 
θηκε στα γόνατα και στήριξε το 
Αογοθέτη ενάντια στον Παπα- 
σπύρου. Αλλά και τώρα τελευταία, 
όταν ο Πάγκαλος χτυπήθηκε ε¬ 
πειδή πρόσβαλε τον αληθινό πυ¬ 
ρήνα εξουσίας, ο Σημίτης δε βρή¬ 
κε τη δύναμη ούτε μια λέξη να 
βγάλει από το στόμα του για να 
τον στηρίξει, την ώρα που ο βα¬ 
θύς μηχανισμός τον είχε μετατρέ¬ 
ψει σε λεπρό. Αλλά και στην υ¬ 
πόθεση των ναυπηγείων δε συμπε- 
ρΐφέρθηκε με δουλικό τρόπο, θυ¬ 
σιάζοντας τη δίκιά του ευρωπαιό- 
φίλη και οικονομικά φιλελεύθε¬ 
ρη γραμμή στις σαμποταριστικές 
κρατικίστικες αξιώσεις του Πα¬ 
πανδρέου με το να βυθίσει τον Πε- 
ρατικό; Αεν είναι άλλωστε ο ί¬ 
διος που υπέστη ευχαρίστως την 
γελοιοποίηση για χάρη του Κνί- 
τη Καλογερίδη, όταν του το ζή¬ 
τησε ο αληθινός μηχανισμός εξου¬ 
σίας; 

Τα ίδια δεν είχε κάνει και στη 
διάρκεια της πρώτης κάθαρσης, ό¬ 
ταν εγκατέλειψε μόνο του τον Α¬ 
λευρά στην οργή του Ααλιώτη και 
του Παπανδρέου, όταν αμήχανα ε¬ 
πιχειρούσαν μαζί τα κεντροδεξιά 
σενάρια; Ο Σημίτης είναι η προ¬ 
σωποποίηση του εκσυγχρονιστή, 
κομματικού γραφειοκράτη, δηλα¬ 


τεσσάρων” προσυπόγραψαν την 
απόφαση του Εκτελεστικού Γρα¬ 
φείου, ενώ η Βάσω Παπανδρέου, 
αν και δεν καταδίκασε καθαρά 
τον Πάγκαλο, τον άφησε όμως ου¬ 
σιαστικά ακάλυπτο. Φάνηκε έτσι 
καθαρά η έλλειψη στρατηγικής ε¬ 
νότητας αυτών των τεσσάρων, 
τους οποίους ο ίδιος ο Ααλιώτης 
ένωσε τακτικά για να τους χρη¬ 
σιμοποιήσει σα μοχλό επίθεσης ε¬ 
νάντια στον Τσοχατζόπουλο. Πα¬ 
ράγοντες προσκείμενοι στον Πά¬ 
γκαλο “διαπίστωσαν με έκπληξη 
το μέγεθος της επιρροής του Κώ¬ 
στα Ααλιώτη στον κομματικό μη¬ 
χανισμό, που δεν ήταν μέχρι σή¬ 
μερα ορατό” (Ελ. Τύπος, 10/9). 

Ο χαρακτήρας της καταδίκης 
του Πάγκαλου σαν αντίπαλου της 
ρωσόδουλης φράξιας φάνηκε με 
μεγαλύτερη σαφήνεια σε σύγκρι¬ 


δή ενός αντιφατικού, οπότε μυθι¬ 
κού προσώπου, που στην πράξη 
ενσαρκώνεται σ’ ένα πρόσωπο δί¬ 
χως χαρακτήρα. 

Γι’ αυτό ο Σημίτης είναι η κα¬ 
λύτερη ρεζέρβα της ρώσικης φρά¬ 
ξιας, η καλύτερη κάλυψή της, ό¬ 
ταν κάνει τις εκκαθαρίσεις του ε¬ 
θνικιστικού κομματιού του κομ¬ 
ματικού μηχανισμού. 

Μετά από κάθε τέτοια χρήση ο 
Σημίτης αισθάνεται αρχηγός του 
ΠΑΣΟΚ, οπότε αυτοί του δίνουν 
-πάντα μέσω των αντιπάλων τους 
του κομματικού μηχανισμού- μια 
κουτουλιά και τον ξαπλώνουν κα¬ 
ταγής. 

Αυτό γίνεται και τώρα. Τώρα 
τον έχουν φορτώσει με τα παρά¬ 
σημα του κομματικού επαναστά¬ 
τη και ανανεωτή. Όμως πριν δύο 
μήνες δεν είχε πιστέψει ότι ήταν 
ο διάδοχος του Παπανδρέου; Και 
δεν είχε πάρει το αεροπλάνο για 
την Κύπρο για να στεψθεί από ε¬ 
κεί, όπως συνηθίζεται, εθνικός η¬ 
γέτης; Κι όμως, αμέσως μετά ήρ¬ 
θαν οι σφαλιάρες από Παπουτσή 
και ναυπηγεία και ο εθνικός ηγέ¬ 
της κόντυνε στο έπακρο. 

Τώρα το μόνο που θα πετύχει 
αυτό το ανθρωπάκι θα είναι η ο¬ 
ριστική πτώση τού επίσης ελεει¬ 
νού και γλοιώδους Τσοχατζόπου¬ 
λου από τη Γραμματεία του κόμ¬ 
ματος, ώστε να έρθει ένας λιγό¬ 
τερο “πολωτικός”, δηλαδή κά¬ 
ποιος που δε θα ενοχλεί τη ρώσι¬ 
κη φράξια. Ίσως μάλιστα σταθεί 
δυνατό να πετύχουν χάρη στο Ση¬ 
μίτη οι “Ρώσοι” το ποιοτικό άλ¬ 
μα, το όνειρό τους, που είναι η κυ¬ 
ριαρχία μέσα στο Εκτελεστικό, 
κυριαρχία που όλο πλησιάζουν 
και διαρκώς χάνουν την τελευταί¬ 
α στιγμή. Είναι πραγματικά να α¬ 
πορεί κανείς πώς σκοντάφτουν 
διαρκώς σε ανθρώπους του “δια¬ 
μετρήματος” ενός Σημίτη, ενός 
Τσοχατζόπουλου, ενός Αρσένη, ε¬ 
νός Παπαϊωάννου, ενός Σουλαδά- 
κη κτλ. κτλ. Μπορεί να φαντα¬ 
στεί κανείς πόσο εξοργιστικές εί¬ 
ναι οι απαιτήσεις των “Ρώσων”, 
πόσο παράλογες και τερατώδεις, 
ώστε να συναντούν πραγματικές 
αντιστάσεις από τόσο ρευστές και 
διαμπερείς φυσιογνωμίες. 


ση με τη μεταγενέστερη παραίτη¬ 
ση του Σημίτη, ύστερα από το χτύ¬ 
πημα που δέχτηκε από τον Πα¬ 
πανδρέου στην ομιλία του στη 
ΑΕΘ. Ο Σημίτης με μία επιστολή 
παραίτησής του, με την οποία έ¬ 
κανε κατά μέτωπο επίθεση ενα¬ 
ντίον του ίδιου του πρωθυπουρ¬ 
γού, γνώρισε την ολόπλευρη 
στήριξη όλων των στελεχών και 
η παραίτησή του χαιρετίστηκε με 
πρωτοφανή ενθουσιασμό. Ο Σημί¬ 
της είναι καιροσκόπος ευρωπαί- 
ος που ποτέ δεν τόλμησε να χτυ¬ 
πήσει ανοιχτά το σοσιαλφασιστι- 
κό μπλοκ και η συντήρησή του ε¬ 
πιβάλλεται για να χτυπηθεί η αυ¬ 
τοδυναμική εθνικιστική τάση του 
ΠΑΣΟΚ, την οποία εκφράζουν κύ¬ 
ρια ο Τσοχατζόπουλος και μετά 
ο Αρσένης και ο Αιβάνης. Έτσι, 
σ’ αυτόν επιτράπηκε άνετα η “α¬ 
ντικομματική” συμπεριφορά, αφού 


Η δύναμη κάθε φασισμού στη¬ 
ρίζεται στη διαστρέβλωση της 
πραγματικότητας και της αλή¬ 
θειας. Έτσι όπως την έκανε θεω¬ 
ρία ο υπουργός Προπαγάνδας του 
Χίτλερ Γκαίμπελς. Οι υστερικές 
κραυγές των ρωσοσέρβων φασι¬ 
στών για «τις κροάτικες φασιστι¬ 
κές ορδές των Ουστάζι που εκ¬ 
καθάρισαν το σέρβικο πληθυσμό 
από την Κράινα και τα εγκλήμα¬ 
τα που έκαναν» είχαν στόχο να 
εξισώσουν τη συντριπτικά υπεύ¬ 
θυνη του πολέμου Σερβία με την 
Κροατία, χώρα που δέχτηκε μια 
άδικη επίθεση και το σέρβικο δια- 
μελισμό. 

Στη χορωδία αυτή των μεγάλων 
κραυγών ενώθηκαν και οι περί¬ 
φημοι Γιασούσι Ακάσι (άνθρωπος 
του ρωσόφιλου Γκάλι) και ο ευ¬ 
ρωπαϊκός επίτροπος, αλλά και φΐ- 
λοσέρβος Καρλ Μπιλντ, που κα¬ 
τά ένα περίεργο τρόπο απέφυγαν 
πολύ προσεκτικά να καταδικά¬ 
σουν τις βαρβαρότητες των σέρ- 
βων εθνοεκκαθαριστών στη Σρε- 
μπρένιτσα και τη Ζέπα. 

Η επιχείρηση “Καταιγίδα από 
μελάνι” που ακολούθησε με περι¬ 
γραφές για “τα μαρτύρια των σέρ- 
βων προσφύγων” στα ελληνικά 
μέσα ενημέρωσης ήταν αναμενό¬ 
μενη. 

Αυτό που απέφυγαν να πουν ό¬ 
μως ήταν τα αληθινά γεγονότα: 
Οι Σέρβοι της Κράινα δεν εκκα¬ 
θαρίστηκαν, αλλά έφυγαν εθελο¬ 
ντικά κατόπιν διαταγής της στρα¬ 
τιωτικής και πολιτικής τους ηγε¬ 
σίας. 

«Κοιμηθήκαμε το βράδυ της Πέ¬ 
μπτης (παραμονή της κροάτικης 
επίθεσης) και το πρωί που ξυπνή¬ 
σαμε από τους κροάτικους βομ¬ 


στο πρόσωπο του Παπανδρέου 
χτύπησε το αυτοδυναμικό ΠΑ¬ 
ΣΟΚ. 

Ο Πάγκαλος δεν ήταν ένα τυ¬ 
χαίο στέλεχος. Ήταν ένα στέλε¬ 
χος με πολιτική και κομματική δύ¬ 
ναμη, γι’ αυτό και δεν ήταν δυνα¬ 
τή η άμεση διαγραφή του, αλλά 
ακολουθήθηκε ο έμμεσος εξανα¬ 
γκασμός του σε παραίτηση. Αλλά 
έκανε μία επίθεση μεγαλύτερη α¬ 
πό τις δυνάμεις του. Το γεγονός 
ότι δεν μπόρεσε να αυτονομηθεί 
πολιτικά και τώρα σύρεται πίσω 
από το Σημίτη και την ομάδα των 
τεσσάρων που προσπαθούν να α¬ 
νασυντάξουν οι ρωσόδουλοι για 
να συνεχίσει την αντιτσοχατζο- 
πουλική της λειτουργία, είναι πο¬ 
λιτική του ήττα. Το θετικό στοι¬ 
χείο είναι ότι δεν ανακάλεσε όσα 
είπε για το Ααλιώτη, όπως και ο 
Σπυριούνης δεν ανακάλεσε όσα 


βαρδισμούς δεν είδαμε καμία ορ¬ 
γανωμένη σέρβική αντίσταση 
στην Κράινα. Αντίθετα, ακούγα- 
με εντολές, από στόμα σε στόμα, 
για εκκένωση των περιοχών μας 
και φυγή στα σέρβικα εδάφη» 
(δηλ. τα εδάφη της Βοσνίας και 
τα κατεχόμενα της Βοσνίας). 

«Εμείς το μόνο που ξέρουμε εί¬ 
ναι αυτά που ακούσαμε για φυγή 
όλων μας», επιβεβαιώνουν απ’ το 
δρόμο της προσφυγιάς η Ραντμί- 
λα και η Γκορντάνα. Παραδίπλα 
μια γιαγιά σχεδόν μονολογούσε: 
«Ξαφνικά τα χάσαμε όλα. Έγινε 
το χειρότερο που μπορούσε να γί¬ 
νει και τώρα βρεθήκαμε κυριολε¬ 
κτικά στο δρόμο». 

Αυτά τα αποκαλυπτικά μαρτυ¬ 
ρούσαν οι σέρβοι πρόσφυγες τις 
πρώτες μέρες στο συνοριακό 
σταθμό με τη Βοσνία, στο Μπα- 
ντοβίντσι. Ενώ κατηγορούσαν 
σύσσωμη τη στρατιωτική και πο¬ 
λιτική ηγεσία των Σέρβων της 
Κράινα, καθώς και τον ίδιο το Μι- 
λόσεβιτς (από άρθρο του Μπάμπη 
Μπίκα στο περιοδικό Αντί, 1/9/ 
95). 

Όσο για εκείνο το περισπούδα¬ 
στο επιχείρημα ότι οι Σέρβοι ζού- 
σαν στην Κράινα 400 χρόνια, ξε¬ 
χνάνε ότι η περιοχή αυτή απο- 
στρατικοποιήθηκε και εντάχτηκε 
στην Κροατία το 1881. Μέχρι τότε 
ήταν τμήμα της Αυστροουγγαρί¬ 
ας και ο πληθυσμός της ήταν επι¬ 
φορτισμένος με καθήκοντα στρα¬ 
τιωτικής άμυνας της αυστριακής 
αυτοκρατορίας κύρια έναντι της 
Οθωμανικής αυτοκρατορίας (από 
άρθρο του Μίλοραντ Έκμετσιτς, 
“σέρβου ακαδημαϊκού”. Καθημε¬ 
ρινή, 22/1/95). 


είπε για τη Αιάνη. Οι καρατομή¬ 
σεις που κάνει η ρωσόδουλη φρά¬ 
ξια είναι τελικά πιθανόν να οδη¬ 
γήσουν σε μία αντιπολίτευση που 
δε θα μπορούν να ελέγξουν. 

Ο σοσιαλφασισμός βιάζεται να 
ξεκαθαρίσει τα μέτωπα πριν πε- 
θάνει ο Παπανδρέου. Γι’ αυτό οι 
συγκρούσεις έχουν τέτοια έντα¬ 
ση, γι’ αυτό ο Ααλιώτης και η 
Αιάνη προωθούνται τόσο γρήγο¬ 
ρα. Αυτή η ανάγκη θα τον οδηγή¬ 
σει σε απώλειες και ήττες, γιατί 
θα ξεσκεπάζει όλο και περισσό¬ 
τερο το φασιστικό χαρακτήρα αυ¬ 
τής της συμμορίας. Οι ίδιοι οι “εκ- 
καθαρισθέντες” είναι πολιτικά α¬ 
δύναμοι να χτυπήσουν ολόπλευ¬ 
ρα το σοσιαλφασιστικό μπλοκ. Η 
αντίστασή τους όμως ευκολύνει 
το τελικό του χτύπημα, που θα το 
δώσει μόνο ο λαός. 


ΠΑΓΚΑΛΟΣ 

ΜΑΚΕΔΟΝΙΚΟ 


Ο,ΤΙ ΑΡΧΙΖΕΙ ΩΡΑΙΑ ΤΕΛΕΙΩΝΕΙ ...ΜΕ 


Το θέμα που κυριάρχησε την τελευταία βδομάδα, πέρα από 
την τύχη των ναυπηγείων Σκαραμαγκά και τον ανασχηματι¬ 
σμό, ήταν η διαφαινόμενη άρση του αδιεξόδου στο οποίο είχε 
περιέλθει το Μακεδονικό τα τελευταία δύο χρόνια και η υπο¬ 
γραφή της σχετικής συμφωνίας από τους υπουργούς Εξωτερι¬ 
κών Παπούλια και Τσερβενκόφσκι. 

Το σκηνικό είχε διαγραφεί σε αδρές γραμμές λίγους μήνες 
νωρίτερα με την εντατικοποίηση των προσπαθειών του ειδικού 
απεσταλμένου του Κλίντον Μάθιου Νίμιτς, ο οποίος, κατ’ ε¬ 
ντολή του προϊσταμένου του, είχε ασκήσει αφόρητες πιέσεις 
στον Γκλιγκόροφ να συρθεί σε διάλογο χωρίς πρώτα να έχει 
αρθεί το ελληνικό εμπάργκο. Και, ενώ είχε προβλεφθεί ακόμα 
και το κείμενο που θα υπέγραφαν οι δύο χώρες σε μια πιθανή 
τους συνάντηση, το ζήτημα “κόλλαγε” ακριβώς στο αν θα αι¬ 
ρόταν το εμπάργκο προτού αρχίσουν οι διαπραγματεύσεις ή α¬ 
φού πρώτα υποχωρούσαν οι Μακεδόνες στο ζήτημα της Σημαί¬ 
ας, ώστε να έχει κάτι χειροπιαστό ο Παπανδρέου. Τελικά, ο 
Γκλιγκόροφ υποχώρησε μετά και από τις φοβερές πιέσεις του 
αμερικάνου βοηθού υπουργού Εξωτερικών Χόλμπρουκ. Πρόκει¬ 
ται όμως για μια τακτική υποχώρηση και όχι για στρατηγική 
ήττα, όπως θα εξηγήσουμε παρακάτω. 


Η ΒΙΑΣΥΝΗ ΤΟΥ ΚΛΙΝΤΟΝ 
ΚΑΙ ΤΩΝ ΡΩΣΩΝ 

Έχουμε γράψει επανειλημμένα 
πως στρατηγικός στόχος των Ρώ¬ 
σων ήταν και είναι, σ’ ό,τι αφορά 
τη Αημ. της Μακεδονίας, η έντα¬ 
ξή της στο “ορθόδοξο τόξο”, δη¬ 
λαδή στο αντιευρωπαϊκό - σο- 
σιαλφασιστικό μέτωπο, κάτι που 
θα επιτυγχανόταν κυρίως μέσα α¬ 
πό την “απορρόφηση” αυτής της 
χώρας από τη Βουλγαρία. Η επι¬ 
βολή του φασιστικού εμπάργκο 
του Παπανδρέου το Φλεβάρη του 
1994 είχε κυρίως αυτό το σκοπό, 
τον εκβιασμό και την “παράδο¬ 
ση” της χώρας αυτής στην αγκα¬ 
λιά της Ρωσίας. Ταυτόχρονα ό¬ 
μως το εμπάργκο ενάντια στη 
Αημ. της Μακεδονίας συνέδεε το 
συγκεκριμένο πρόβλημα με το Βο- 
σνιακό και μετέτρεπε το συγκε¬ 
κριμένο πρόβλημα από πρόβλημα 
διμερές σε τμήμα του βοσνιακού 
προβλήματος. Παράλληλα είχε 
και χαρακτήρα πρόκλησης απέ¬ 
ναντι στην Ευρωπαϊκή Ένωση, 
που για άλλη μια φορά απέδειξε 
τον υφεσιασμό και την αθλιότητά 
της μεταθέτοντας ένα καθαρά πο¬ 
λιτικό ζήτημα στις πλάτες του Ευ¬ 
ρωπαϊκού Αικαστηρίου με το γνω¬ 
στό αποτέλεσμα-φιάσκο. 

Εδώ είναι χαρακτηριστικό να 
σημειώσουμε τον αστείο ισχυρι¬ 
σμό του αρμόδιου Επίτροπου της 
ΕΕ Βαν Ντεν Μπρουκ ότι η πα¬ 
ραπομπή της Ελλάδας στο Ευρω¬ 
παϊκό Αικαστήριο βοήθησε στην 
επίτευξη της συμφωνίας! Αυτό εί¬ 
πε και γέλασε κάθε πικραμένος... 

Το Μακεδονικό λοιπόν έγινε 
μέρος του Βοσνιακού. Και, κάτω 
από την ηρωική αντίσταση των 
βόσνιων μαχητών και τη διεθνή 
κατακραυγή για τη συνεχιζόμενη 
σφαγή, η βιασύνη των Ρώσων και 
του Κλίντον να κλείσουν το ζή¬ 
τημα με τις λιγότερες δυνατές α¬ 
πώλειες και τα μεγαλύτερα δυνα¬ 
τά κέρδη γι’ αυτούς και τα τσι¬ 
ράκια τους τους Σέρβους φασίστες 
συμπαρέσυρε στο διάβα της και 
το Μακεδονικό. 

Γιατί, αν εξετάσει κανείς πρα- 
χτικά τι πήραν και τι έδωσαν, θα 
διαπιστώσει πως το μόνο που ε¬ 
πιπλέον έδωσε ο Γκλιγκόροφ 
στον Παπανδρέου είναι η δυνα¬ 
τότητα να γίνουν οι διαπραγμα¬ 
τεύσεις χωρίς πρώτα να αρθεί το 


εμπάργκο. Κατά τα άλλα, ο Πα¬ 
πανδρέου και οι Ρώσοι είδαν πο¬ 
λύ πενιχρά αποτελέσματα, καθώς 
η πίεσή τους μέσω του εμπάργκο 
είχε ουσιαστικά πέσει στο κενό. 

Με το βιαστικό κλείσιμο του 
Μακεδονικού η Ρωσία και ο Κλί¬ 
ντον θέλουν να αφεθούν οι ρωσό- 
δουλοι πράχτορες στην Ελλάδα α¬ 
περίσπαστοι από “δευτερεύοντα” 
μέτωπα της ελληνικής εξωτερι¬ 
κής πολιτικής, ώστε να επιδοθούν 
“ελεύθεροι” πια στο στρατηγικό 
μέτωπο του αντιτουρκισμού. Πα¬ 
ράλληλα όλο το ενδιάμεσο διά¬ 
στημα των διαπραγματεύσεων με 
τις γειτονικές χώρες (το λέμε αυ¬ 
τό γιατί εκκρεμούν σοβαρά ζη¬ 
τήματα και με την Αλβανία) οι 
πιέσεις στις χώρες αυτές να εντα¬ 
χτούν στο “ορθόδοξο τόξο” ή, έ¬ 
στω, να μην έχουν ανοιχτό ψιλο- 
ευρωπαϊκό προσανατολισμό δε θα 
σταματήσουν. 

Ότι έτσι έχουν τα πράγματα μας 
το δηλώνει ξεκάθαρα ο Παπού- 
λιας στην πρώτη δήλωσή του στη 
Νέα Υόρκη αμέσως μετά την υ¬ 
πογραφή της “ενδιάμεσης συμφω¬ 
νίας”: «Η ελληνική εξωτερική πο¬ 
λιτική αποδεσμεύεται από μία 
αγκύλωση σ’ ένα θέμα που αυτή 
η συμφωνία επιλύει και που επι¬ 
βάρυνε πάρα πολύ την ελληνική 
εξωτερική πολιτική» (Ελευθερο¬ 
τυπία, 14/9). Πιο ανοιχτή ομολο¬ 
γία δεν μπορούσε να γίνει. Μόνο 
που ο Παπούλιας δεν μπορούσε 
να πει ότι η “αγκύλωση” αυτή ή¬ 
ταν ένα απαραίτητο στάδιο που 
του είχαν επιβάλει τα αφεντικά 
του οι Ρώσοι... Τώρα το κατάλαβε 
ότι ήταν αγκύλωση; 

Και ο άλλος ο ρωσόδουλος, ο Γ. 
Παπανδρέου: «Να κλείσει το σύ¬ 
νολο του πακέτου, είτε είναι γρη¬ 
γορότερα αυτό είτε αργότερα. Αν 
στη διάρκεια των διαπραγματεύ¬ 
σεων μπορεί να υπάρξει προσέγ¬ 
γιση και στην επίλυση του ονόμα¬ 
τος, θα ήμουν υπέρ της λύσης αυ¬ 
τής. Η ζημιά που έχει η Ελλάδα 
από το να μην μπορεί να ασκήσει 
μια βαλκανική πολιτική γενικό¬ 
τερη λόγω του προβλήματος αυ¬ 
τού είναι πολύ σημαντική» (Ελευ¬ 
θεροτυπία, 9/9). 

Έπειτα, παρά την αισχρή στά¬ 
ση της Ευρωπαϊκής Ένωσης η 
Αημ. της Μακεδονίας δεν έπαψε 
ούτε μια στιγμή να έχει φίλοευ- 


ρωπαϊκό προσανατολισμό. Λεν υ¬ 
πέκυψε απέναντι στη ρώσικη ε¬ 
πίθεση. Και μάλιστα όχι μόνο αυ¬ 
τό, αλλά συνέχισε να έχει πολύ 
καλές σχέσεις με το θεωρούμενο 
από τους ρωσόδουλους “υπ’ αριθ¬ 
μόν ένα εχθρό και απειλή κατά 
της Ελλάδας”, την Τουρκία, που 
ήταν και η πρώτη χώρα που την 
αναγνώρισε με το συνταγματικό 
της όνομα. Το καλοκαίρι μάλιστα 
υπογράφτηκε ανάμεσά τους μια 
σειρά από συμφωνίες φιλίας και 
συνεργασίας, δυναμώνοντας έτσι 
τις διμερείς σχέσεις προς όφελος 
όλης της Βαλκανικής. 

Από την άλλη μεριά, η στάση 
της απέναντι στον ύποπτο βουλ- 
γάρικο “φίλομακεδονισμό” δεν 
του άφηνε και πολλά περιθώρια 
διείσδυσης και προσεταιρισμού ι¬ 
κανού αριθμού προσώπων επιρρε¬ 
πών στην απορρόφηση που γρά¬ 
ψαμε προηγουμένως. 

ΚΕΡΛΗ ΚΑΙ ΧΑΣΟΥΡΕΣ 

Χρειάζεται όμως να δούμε κά¬ 
πως πιο αναλυτικά τι πήρε και τι 
έδωσε η κάθε πλευρά σ’ αυτή τη 
διαπραγμάτευση. Σύμφωνα με τις 
δηλώσεις του μεσολαβητή του Ο¬ 
ΠΕ Σάιρους Βανς τα βασικά ση¬ 
μεία της συμφωνίας έχουν ως ε¬ 
ξής: 

1. Κάθε πλευρά θα σεβαστεί 
την εδαφική ακεραιότητα 
και την πολιτική ανεξαρ¬ 
τησία της άλλης - επιβε¬ 
βαιώνεται το απαραβίαστο 
των υπαρχόντων διεθνών 
συνόρων τους. 

2. Αναγνώριση της Αημ. της 
Μακεδονίας από την Ελλά¬ 
δα με το προσωρινό όνομα 
ΡΥΚΟΜ ως ανεξάρτητης 
και κυρίαρχης χώρας - δη¬ 
μιουργία στις πρωτεύουσες 
των δύο χωρών γραφείων 
συνδέσμου (δηλαδή άτυπες 
πρεσβείες). 

3. Η Αημ. της Μακεδονίας 
καταργεί τη σημερινή ση¬ 
μαία της και καταθέτει 
διευκρινιστική δήλωση για 
το Σύνταγμά της ότι είναι 
συνεπές με τις αρχές του 
διεθνούς δικαίου και της 
καλής γειτονίας. 

4. Καθιερώνεται η ελεύθερη 
διακίνηση προσώπων και α¬ 
γαθών μεταξύ των δύο χω¬ 
ρών - αίρεται το ελληνικό 
εμπάργκο. 

5. Η συμφωνία τίθεται σε ι¬ 
σχύ ύστερα από 30 μέρες, ο¬ 
πότε αρχίζει αμέσως μετά 
η διαπραγμάτευση για το ό¬ 
νομα. 

Λεν πρόκειται δηλαδή ούτε για 
το “μικρό”, όπως θέλει να πείσει 
το λαό και τους σοβινιστές ο Πα¬ 
πανδρέου, αλλά ούτε και για το 
“μεγάλο”: Πρόκειται για ένα συμ¬ 
βιβασμό που ουσιαστικά οδηγεί 
στο μεγάλο πακέτο μέσα από εν¬ 
διάμεσα βήματα, στα οποία όμως 
περιλαμβάνεται και το όνομα. Κα- 
ταρχήν μικρό και αμέσως ύστερα 
μεγάλο, θα μπορούσε να ειπωθεί, 
χωρίς όμως την πίεση του εμπάρ¬ 
γκο στο δεύτερο στάδιο. 

Η ουσιαστική υποχώρηση του 
Γκλιγκόροφ βρίσκεται στο ότι δεν 


άρθηκε πρώτα το εμπάργκο και 
μετά να γίνει η διαπραγμάτευση. 
Αυτή η υποχώρηση έχει περισσό¬ 
τερο χαρακτήρα γοήτρου παρά 
πρακτικά αποτελέσματα, αψού η 
πραχτική διαφορά ανάμεσα στις 
δύο περιπτώσεις είναι ζήτημα λί¬ 
γων μόνο ημερών. Είναι υποχώ¬ 
ρηση, αλλά όχι και ταπείνωση. 
Και μάλιστα υποχώρηση προγραμ¬ 
ματισμένη, όπως θα διαπίστωνε 
κανείς αν παρακολουθούσε προ¬ 
σεκτικά τα διάφορα στάδια στην 
εξέλιξη της συνολικής και μακρο¬ 
χρόνιας διαπραγμάτευσης. 

Άλλωστε, στα ζητήματα της ση¬ 
μαίας και του Συντάγματος ο 
Γκλιγκόροφ με την επιστολή του 
στον ΟΠΕ το Μάρτη του 1993 εί¬ 
χε ήδη συμφωνήσει, όπως εύστο¬ 
χα και με παράπονο παρατηρεί ο 
τότε υπουργός Εξωτερικών Πα¬ 
πακωνσταντίνου. Άρα δεν έδωσε 
τώρα τίποτα επιπλέον. Ακόμα και 
στο όνομα είχε δεχτεί τη λύση για 
“Νέα Μακεδονία”. 

(Το ότι ο Γκλιγκόροφ ελέγχει 
το παιχνίδι φαίνεται και από την 
ισχνότατη παρουσία διαδηλωτών 
σε εκδήλωση διαμαρτυρίας που εί¬ 
χαν οργανώσει στα Σκόπια τα ε¬ 
θνικιστικά κόμματα και οργανώ¬ 
σεις μεταναστών εναντίον της υ¬ 
πογραφής της συμφωνίας της Νέ¬ 
ας Υόρκης. Αν ο μακεδονικός λα¬ 
ός πίστευε ότι η κυβέρνησή του 
τον πούλησε, θα κατέβαινε σύσ¬ 
σωμος να καταγγείλει το γενο- 
νός) 

Αντίθετα, πήρε αρκετά σε α¬ 
ντάλλαγμα της παραπάνω υποχώ¬ 
ρησής του: Άρση εμπάργκο, ανα¬ 
γνώριση από την Ελλάδα, άνοιγ¬ 
μα διπλωματικών αποστολών στις 
δύο χώρες, ελεύθερη διακίνηση 
και πρόσβαση στο λιμάνι της Θεσ¬ 
σαλονίκης για τα εμπορεύματα, ά¬ 
νοιγμα αμερικάνικης πρεσβείας. 
Το κυριότερο όμως, ίσως, είναι ό¬ 
τι για πρώτη φορά η ελληνική 
κυβέρνηση με το στόμα τόσο του 
Παπούλια όσο και του ίδιου του 
Παπανδρέου άφησε ορθάνοιχτο το 
ενδεχόμενο να συμπεριλαμβάνει η 
τελική ονομασία τον όρο Μακε¬ 
δονία. 

Στις 6/9, μετά από τη συνάντη¬ 
σή του με τον Έβερτ (έχει σημα¬ 
σία η επιλογή της στιγμής), ο πρώ¬ 
τος δήλωνε ότι το ενδεχόμενο 
μιας σύνθετης ονομασίας «θα εί¬ 
ναι το αποτέλεσμα, η συνέπεια της 
διαπραγμάτευσης, η οποία θα κι¬ 
νηθεί παράλληλα, ύστερα από τη 
συμφωνία που θα υπογραφεί στη 
Νέα Υόρκη (...) Εχουμε μπροστά 
μας μια επίπονη διαπραγμάτευση, 
τα αποτελέσματα της διαπραγμά¬ 
τευσης αυτής δεν μπορώ να τα 
προεξοφλήσω από τώρα, αλλά ξε¬ 
κινάμε από αυτή τη θέση (σσ.: ότι 
δε δέχεται το όνομα Μακεδονία 
και τα παράγωγά του) ». 

Αλλά κι ο ίδιος ο Παπανδρέου 
ήταν σαφέστατος όταν δήλωνε α¬ 
πό την “πρωτεύουσα της Μακε¬ 
δονίας”, όπως αρέσκεται να τη 
χαρακτηρίζει, Θεσσαλονίκη στις 
10/9: «Αε θέλουμε να παραδώσου¬ 
με τα όπλα μας ανακοινώνοντας 
τις σκέψεις και την τακτική μας. 
Πηγαίνουμε στις συνομιλίες με τη 
γνωστή θέση μας ότι δε συμφω- 


ΔΑΚΡΥ 

νούμε στο όνομα Μακεδονία ή πα¬ 
ράγωγά του. Έτσι πηγαίινουμε 
στις διαπραγματεύσεις και δεν 
παραδίδουμε από τώρα τα όπλα 
μας». 

Είναι φανερό ότι δεν μπορούσε 
να μιλήσει πιο ανοιχτά όχι μή¬ 
πως το μάθει ο Γκλιγκόροφ και 
αδυνατίσει η διαπραγμάτευση, αλ¬ 
λά γιατί φοβάται μην του βγει κί¬ 
νημα κυρίως από τους σοβινιστές 
του ΠΑΣΟΚ, τύπου Παπαθεμελή. 

ΟΙ ΑΝΤΙΛΡΑΣΕΙΣ ΤΟΥ 
ΣΟΒΙΝΙΣΜΟΥ 

Είναι γεγονός πως δεν μπόρεσε 
να αποφύγει τις αντιδράσεις των 
σοβινιστών. Ο Παπαθεμελής στις 
4/9 δήλωνε πως «η ουσία του προ¬ 
βλήματος είναι το όνομα των 
Σκοπίων και ο μακεδονισμός», ε¬ 
νώ την ίδια ώρα ο πρώην υ¬ 
πουργός Γ. Καψής διαφωνούσε με 
τη σύνδεση του ζητήματος με το 
Βοσνιακό. Μία μέρα μετά ο δή¬ 
μαρχος Θεσσαλονίκης Κοσμόπου- 
λος δήλωνε ότι «οι προσωπικές 
του θέσεις, όπως και ολόκληρου 
του ελληνικού λαού, όπως έδει¬ 
ξαν τα συλλαλητήρια, δεν είναι 
δυνατόν να αλλάξουν με όσες δια- 
βουλεύσεις και να γίνουν. Από δω 
και πέρα εμείς θα αγωνιστούμε ό¬ 
πως αγωνιστήκαμε. Όλοι πρέπει 
να φοβόμαστε και κάτι. Ας δούμε 
τι θα γίνει και ξέρουμε τι θα κά¬ 
νουμε». Και ο Τσοβόλας την ίδια 
μέρα: «Η μεθόδευση που ακολου¬ 
θούν ερήμην του ελληνικού λαού 
η κυβέρνηση και η αξιωματική α¬ 
ντιπολίτευση αποτελεί πράξη ε¬ 
θνικής ταπείνωσης και υποτέ- 
λειας. Παράλληλα, προδιαγράφει 
ανεπίτρεπτες εθνικές παραχωρή¬ 
σεις στο όνομα του δήθεν ρεαλι¬ 
σμού». Και καλεί τον ελληνικό 
λαό ν’ αντισταθεί. 

Σύμφωνα με τον Ελεύθερο Τύ¬ 
πο (8/9), ο Παπαθεμελής δήλωσε 
σε στενούς του συνεργάτες ότι 
προτίθεται να παραιτηθεί από 
βουλευτής αν η κυβέρνηση συμ¬ 
φωνήσει σε κλείσιμο της υπόθε¬ 
σης με λύση που θα περιέχει το 
όνομα Μακεδονία ή παράγωγά 
του. Ο βουλευτής Θεσσαλονίκης 
Πασχαλίδης δήλωσε πως δεν πρό¬ 
κειται να ψηφίσει στη βουλή σχε¬ 
τική συμφωνία. Παρόμοιος ανα¬ 
βρασμός επικρατεί σε αρκετούς 
βουλευτές του ΠΑΣΟΚ που εκλέ¬ 
γονται στη Μακεδονία. 

Στο χορό των σκληρών δηλώ¬ 
σεων μπήκε και ο πρώην πρόε¬ 
δρος της δημοκρατίας Σαρτζετά- 
κης. Τέλος, ο βουλευτής του ΠΑ¬ 
ΣΟΚ Λ. Κωνσταντινίδης δήλωσε: 
«Αν δεχθούμε σύνθετη ονομασία, 
δεν είναι δυνατόν να σκεφθώ ότι 
μπορώ να συμπορευτώ μαζί τους. 
Αυτό θα πρέπει να περάσει μέσα 
από τη Βουλή και τότε θα διαχω¬ 
ρίσουμε τις θέσεις μας». 

Και ο γνωστός και μη εξαιρετέ¬ 
ος Συμπιλίδης: «Ο κ. Παπανδρέ¬ 
ου ακολουθεί το δρόμο του κ. Μη- 
τσοτάκη.Σ’ αυτή την περίπτωση 
θα καεί η Ελλάδα» (Ελευθεροτυ¬ 
πία, 8/9). Για να σας δούμε, κύριε 
Συμπιλίδη, έχετε τα κότσια για 
κάτι τέτοιο; 

Απ’ ό,τι φαίνεται, οι σοβινιστές 
ιδιαίτερα του ΠΑΣΟΚ την έχουν 

στημένη στη γωνία και περιμέ¬ 
νουν το “στραβοπάτημα”. Ο Πα- 
πανδρέου όμως έχει την ανοιχτή 
ή σιωπηλή συναίνεση ολόκληρης 
της αντιπολίτευσης και, επομέ¬ 
νως, είναι αμφίβολο κατά πόσο το 
αποτέλεσμα μιας πιθανής αναμέ¬ 
τρησης με τους σοβινιστές θα κα- 
ταλήξει σε βάρος του. 

Η ΣΤΑΣΗ ΤΟΥ ΕΒΕΡΤ 

Και πρώτα-πρώτα του Έβερτ. 
Αυτός, ιδιαίτερα στα αδρά ζητή¬ 
ματα της εξωτερικής πολιτικής, 
ποτέ μέχρι σήμερα δε διατύπωσε 
μια διαφορετική άποψη από αυτή 
του Παπανδρέου. Και όχι μόνο αυ¬ 
τό, αλλά και με διάφορα ταξίδια 
σε πρωτεύουσες ευρωπαϊκές και 
μη προσπαθεί συνεχώς να πείσει 
ξένες κυβερνήσεις ν’ αποδεχτούν 
τις θέσεις Παπανδρέου. Και όλα 
αυτά στο όνομα της “αρραγούς ε¬ 
θνικής γραμμής”. Ενώ λοιπόν, ό¬ 
ταν ήταν αντιπολίτευση στο Μη- 
τσοτάκη, ήταν λάβρος στο ζήτη¬ 
μα του ονόματος εξωθώντας την 
τότε πλειοψηφική κοινοβουλευτι¬ 
κή ομάδα της ΝΑ σε απόλυτες θέ¬ 
σεις για το όνομα, σήμερα το κά¬ 
νει γαργάρα και “άλλα λόγια ν’ 
αγαπιόμαστε”... 

Σε συνέντευξή του στην Κυρια¬ 
κάτικη στις 10/9 λέει χωρίς τσί¬ 
πα: «Ερώτηση: Στο δικό σας “με¬ 
γάλο πακέτο” υπάρχει και η σύν¬ 
θετη ονομασία; Απάντηση: Θα ε¬ 
παναλάβω ότι την ώρα της δια¬ 
πραγμάτευσης δεν ανοίγεις όλα 
τα χαρτιά σου, γιατί αυτό διευκο¬ 
λύνει την αντίπερα όχθη (...) Δί¬ 
χως να φεύγω από τη βασική μου 
θέση, πιστεύω ότι πρέπει να επι¬ 
κρατήσει ένα όνομα το οποίο θα 
γίνεται αποδεκτό από την Ελλά¬ 
δα, τα Σκόπια και τη διεθνή κοι¬ 
νότητα. Ερ.: Στην καλύτερη πε¬ 
ρίπτωση, ένα όνομα με τις προ¬ 
διαγραφές που λέτε παραπέμπει 
σε σύνθετη ονομασία... Απ: ΕΙ ο¬ 
νομασία ΕΥΚΟΜ π.χ. περιλαμβά¬ 
νει και τον όρο “Μακεδονία” χω¬ 
ρίς όμως αυτός να προβάλλεται 
με ό,τι αυτό σημαίνει. Ερ.: Θα μπο¬ 
ρούσε, δηλαδή, να είναι αυτό το 
όνομα; Απ: Ασφαλώς, αλλά επα¬ 
ναλαμβάνω ότι δε θέλω αυτή την 
ώρα να δημιουργήσω δυσκολίες 
στη διαπραγμάτευση. Ερ.: Μ ι α 
σύνθετη ονομασία με παράγωγο 
του όρου Μακεδονία μπορεί να 
δημιουργήσει μακροπρόθεσμα 
προβλήματα για τη χώρα μας; Απ. 
: Πολύ λιγότερα απ’ όσα θα δη¬ 
μιουργήσει η σκέτη “Μακεδονί¬ 
α”». 

Και εμείς αναρωτιόμαστε: Τι 
διαφορετικό είπε ο Παπανδρέου 
στη Θεσσαλονίκη; 

Ο “ΠΑΤΡΙΩΤΗΣ” ΣΑΜΑΡΑΣ 

Αυτός όμως που ξεφτιλίζεται 
περισσότερο απ’ όλους είναι ο Σα¬ 
μαράς, αφού το κόμμα του υποτί¬ 
θεται ότι είναι γέννημα δύο 
πραγμάτων: της αντίθεσής του στο 
“ξεπούλημα Μητσοτάκη στο Σκο¬ 
πιανό”, όπως έλεγε τότε που α¬ 
ναζητούσε πρόσχημα να τον ρί¬ 
ξει, και η ιδιωτικοποίηση του Ο- 
ΤΕ, με κυρίαρχο το πρώτο ζήτη¬ 
μα. Κανονικά θα έπρεπε να έχει 
ξεσηκώσει όλη την Ελλάδα, αν πί¬ 
στευε αυτά που λέει. Όχι μόνο αυ¬ 
τό δεν κάνει, όχι μόνο δεν ξεση¬ 
κώνει συλλαλητήρια και μποϊκο¬ 
τάζ (πού είναι εκείνες οι “λα¬ 


μπρές” ημέρες του μποϊκοτάζ στα 
ιταλικά και ολλανδικά προϊόντα!), 
αλλά κάνει κινήσεις που εκ των 
προτέρων ξέρει ότι δε δημιουρ¬ 
γούν κίνημα. Γιατί αυτός είναι ο 
φόβος των ρωσόδουλων απέναντι 
στο σοβινισμό: Θέλουν να τον ξε¬ 
σηκώνουν όποτε βολεύει τους ί¬ 
διους, αλλά και να τον καπελώ¬ 
νουν όποτε το επιβάλλουν τα ρώ- 
σικα συμφέροντα. Τώρα είναι η 
φάση “μέσα τα κεφάλια”. Αυτό 
κάνει και ο “πατριώτης” Σαμα¬ 
ράς. 

Στις 13/9 δηλώνει από τη Θεσ¬ 
σαλονίκη: «Αε ζητώ εκλογές, δεν 
προκαλώ για εκλογές»\ Ούτε καν 
αυτό, κύριε πατριώτη μας; Και το 
εντυπωσιακό: Αεν απέκλεισε με¬ 
τεκλογική συνεργασία ούτε με το 
ΠΑΣΟΚ ούτε με τη ΝΑ, αν και 
τόνισε πως είναι νωρίς ακόμη... 
Μα συνεργασία με τους προδότες 
του Μακεδονικού, κύριε Σαμαρά 
μας; 

Την επόμενη μέρα όμως πρόχω¬ 
μά σε “επαναστατικές” ενέργειες: 
Ζητάει δημοψήφισμα, ξέροντας ό¬ 
τι η κυβέρνηση θα αρνηθεί κάτι 
τέτοιο, και καταθέτει πρόταση 
μομφής, όντας εκ των προτέρων 
βέβαιος ότι με την ισχύουσα 
πλειοψηφία θα καταψηφιστεί. Ό¬ 
λα εκ του ασφαλούς λοιπόν. Αν 
πραγματικά αντιδρούσε στα τε- 
κταινόμενα, το λιγότερο που μπο¬ 
ρούσε να κάνει θα ήταν να βάλει 
τους βουλευτές του να παραιτη¬ 
θούν και, σε συνεννόηση με τη 
ΝΑ, να προκαλέσουν εκλογές. 
Αλλά είπαμε. 

Η ΣΟΣΙΑΑΦΑΣΙΣΤΙΚΗ 
ΨΕΥΤΟΑΡΙΣΤΕΡΑ 

Ο ΣΥΝ και το ψευτοΚΚΕ το μό¬ 
νο που ξέρουν να πουν είναι ότι 
καταγγέλλουν την κυβέρνηση 
Παπανδρέου σαν υποχείριο και 
εργολάβο της αμερικάνικης πο¬ 
λιτικής. Επί της ουσίας όμως συμ¬ 
φωνούν κι επαυξάνουν. Εδώ α¬ 
κριβώς φαίνεται και ο κάλπικος 
αντιαμερικανισμός τους, που εί¬ 
ναι στην ουσία του ρωσοδουλεία. 
Αυτό που δεν μπορούν να εξηγή¬ 
σουν στους οπαδούς τους είναι 
πώς οι αμερικάνοι ιμπεριαλιστές 
επιβάλλουν μια λύση που είναι α¬ 
κριβώς ίδια με τη δική τους, πώς 
δηλαδή ο Κλίντον, το ψευτοΚΚΕ 
και ο ΣΥΝ ταυτίζονται επί της ου¬ 
σίας του ζητήματος. Μην περιμέ¬ 
νετε άδικα να σας το αποκα- 
λύψουν. Θ’ ασπρίσουν τα μαλλιά 
σας... 

Η Παπαρήγα (Ελευθεροτυπία, 8/ 
9) λέει χαρακτηριστικά: «Η ελλη¬ 
νική κυβέρνηση προ πολλού έχει 
αποφασίσει να μη θέσει το ζήτη¬ 
μα του ονόματος σαν πρώτο όρο 
και να βρει μια μέση λύση. Εμείς 
δε διαφωνούμε με αυτή τη λύση. 
Διαφωνούμε όμως για το γεγονός 
ότι η κυβέρνηση συμφωνεί με ένα 
αμερικάνικο σχέδιο, το οποίο δεν 


ξέρουμε τι εδάφια και τι άλλες δε¬ 
σμεύσεις έχει και, δεύτερο, δια¬ 
φωνούμε με την υποκρισία της κυ¬ 
βέρνησης που δε βγαίνει ανοιχτά 
να πει ότι άλλαξε στάση και γνώ¬ 
μη για το συγκεκριμένο ζήτημα». 
Μα, άμα δε διαφωνείς με την ου¬ 
σία του σχεδίου, τι σημασία έχει 
αν είναι αμερικάνικο ή σουδανέ- 
ζικο; Απλά, ο ρόλος του ψευτοΚ¬ 
ΚΕ είναι πάντα να καλλιεργεί το 
ρωσόδουλο αντιαμερικανισμό. 

Εκεί όμως που αποδεικνύεται ο¬ 
λοφάνερα ο σοσιαλφασισμός του, 
είναι στη θέση του απέναντι στους 
εθνικά Μακεδόνες, ακόμα και της 
Αημ. της Μακεδονίας. Την επό¬ 
μενη μέρα δηλώνει χωρίς ίχνος 
ντροπής ότι «το όνομα του 
κράτους των Σκοπίων θα πρέπει 
να καταδεικνύει γεωγραφικό 
προσδιορισμό, ώστε να αποτρέ- 
πεται οποιαδήποτε διάθεση περί 
διασπασμένης μακεδονικής εθνό¬ 
τητας», αρνούμενη έτσι την ξεχω¬ 
ριστή εθνική ταυτότητα των Μα- 
κεδόνων. 

Αυτή ακριβώς είναι και η πιο 
βαθιά θέση των Ρώσων: Αναγνω¬ 
ρίζουμε τη Μακεδονία όχι σαν ε¬ 
θνότητα, αλλά σαν γεωγραφικό 
προσδιορισμό! Είναι η θέση που 
οδηγεί με μαθηματική ακρίβεια 
στην αγκαλιά της Βουλγαρίας, 
στην απορρόφηση. Τέτοια ήταν η 
αναγνώριση τόσο της Βουλγαρί¬ 
ας όσο και της Ρωσίας, όσο και 
να τους κάνουν τους φίλους. 

Η θέση αυτή αναδεικνύει τη Ρω¬ 
σία και τα τσιράκια της στον κύ¬ 
ριο εχθρό των εθνικά Μακεδόνων. 
Έχουμε μάλιστα την εντύπωση ό¬ 
τι όλη η μάχη των ρωσόδουλων 
στο μέλλον θα δοθεί στο ζήτημα 
του έθνους και όχι στο ζήτημα του 
κράτους. 

Η ΣΗΜΑΙΑ 

Γι’ αυτό ο Παπανδρέου βάζει τη 
σημαία πιο πάνω από το όνομα. 
Γιατί το όνομα είναι η άρνηση του 
κράτους, ενώ η σημαία η άρνηση 
του έθνους. Η Ρωσία αναγνωρίζει 
το κράτος, αλλά όχι το έθνος. Α¬ 
πό αυτή την άποψη πρέπει να κρα- 
τάμε μια σοβαρότατη επιφύλαξη 
για το αν τελικά μετά από 30 μέ¬ 
ρες η σημαία που θα κατεβάσει ο 
Γκλιγκόροφ θα γίνει αποδεχτή α¬ 
πό τον Παπανδρέου. Αν δηλαδή 
αυτή η σημαία μοιάζει με τη ση¬ 
μερινή, ο Παπανδρέου θα την αρ¬ 
νηθεί, οπότε θα κρατάει σταθερά 
το εμπάργκο. Ίσως μάλιστα γι’ 
αυτό ο Παπανδρέου δεν ήθελε άρ¬ 
ση του εμπάργκο από τώρα. 

Από την άλλη, οι εθνικά Μακε¬ 
δόνες έχουν κάνει τη σημερινή 
σημαία εθνικό τους σύμβολο. Η 
συντριπτική αλλαγή αυτού του 
συμβόλου μπορεί πραγματικά να 
ταπεινώσει και να διασπάσει το 
γειτονικό λαό. 

Γι’ αυτό νομίζουμε ότι η “μάχη 
της σημαίας” δεν έχει τελειώσει. 


ΝΕΑ ΑΝΑΤΟΛΗ 
Η ΦΩΝΗ ΤΗΣ 
ΔΗΜΟΚΡΑΤΙΑΣ ΚΑΙ 
ΤΗΣ ΠΡΟΟΔΟΥ 


Όλοι παρατηρούμε στις μέρες μας μια έξαρση κοινωνικών φαινομέ¬ 
νων που συνήθως παρατηρούνται σε περιόδους κοινωνικής παρακμής. 
Τέτοια είναι η πίστη στη μαγεία, στην αστρολογία, στα Ταρό, στις 
καφετζούδες, στους κάθε λογής τσαρλατάνους που αυτοαποκαλούνται 
θεραπευτές σωματικών και ψυχικών νόσων. 

Αν μελετήσουμε την ιστορία, θα δούμε ότι σε όλες αυτές τις εποχές, 
παράλληλα με την ύπαρξη αυτών των κοινωνικών φαινομένων της 
παρακμής, υπήρξε δυνάμωμα του θρησκευτικού φανατισμού, μιας και η 
θρησκεία εμφανιζόταν να ξορκίζει “το κακό “που μάστιζε την κοι¬ 
νωνία. Έτσι, η καθολική εκκλησία στη Αύση έκαιγε στην πυρά τους 
μάγους για να “προστατέψει” τους πιστούς της και ο αυτοκράτορας 
Θεοδόσιος στην Ανατολή έκλεινε της φιλοσοφικές σχολές της Αθή¬ 
νας για να “προστατέψει” το χριστιανισμό και να δώσει ένα καίριο 
χτύπημα σε όλα τα “άντρα” της ειδωλολατρείας. Αλλά η θρησκεία δεν 
έλυνε, ούτε λύνει, το πρόβλημα, μάλλον το οξύνει, μιας και από τη 
φύση της κινείται στο χώρο της μεταφυσικής και του ιδεαλισμού και 
απομακρύνει τον άνθρωπο από κάθε ορθολογιστική προσέγγιση των 
κοινωνικών του προβλημάτων, η οποία θα μπορούσε να τον βγάλει 
από τα αδιέξοδά του. 

Όλα αυτά που γράφουμε θα μοιάζουν πολύ αφηρημένα εάν δεν προ¬ 
σπαθήσουμε να καταδείξουμε τι βρίσκεται πίσω τους, δηλαδή το αίτιο 
που τα κινεί, το αίτιο που τα κάνει να υπάρχουν.Το ζήτημα της θρη¬ 
σκείας, οι μεταφυσικές αναζητήσεις του ανθρώπου για τα μεγάλα φι¬ 
λοσοφικά ερωτήματα που αφορούν τηζωή, το θάνατο κτλ. έχουν απα¬ 
ντηθεί από τον ιστορικό υλισμό. Αε θεωρούμε λοιπόν σκόπιμο σ’ αυτό 
το μικρό άρθρο να εντρυφήσουμε πάνω σ’ αυτά τα μεγάλα φιλοσοφικά 
ζητήματα. Εκείνο που θέλουμε να κάνουμε είναι να προσεγγίσουμε το 
ζήτημα της έξαρσης των κοινωνικών αυτών φαινομένων στις μέρες 
μας από πολιτική άποψη. 

Ξέρουμε λοιπόν ότι και η θρησκεία, αλλά και κάθε της συμπλήρωμα 
(μαγεία, μεταφυσική κτλ.), δεν κινούνται σε ένα επίπεδο έξω από τον 
άνθρωπο, αλλά είναι άρρηχτα δεμένες με τον ανθρώπινο πολιτισμό, 
είναι πλευρές του (βλ. σχετικά Αν. Αουνατσάρσκι: Εισαγωγή στην Ι¬ 
στορία των Θρησκευμάτων). Επίσης ξέρουμε ότι η θρησκεία χρησιμο¬ 
ποιήθηκε από τις κυρίαρχες τάξεις σε διάφορες εποχές για πολιτικές 
σκοπιμότητες. Ο μωαμεθανισμός χρησιμοποιήθηκε για τη συνένωση 
των αραβικών κρατών και ο χριστιανισμός χρησιμοποιήθηκε με τέτοιο 
τρόπο στο Βυζάντιο. Ο Κάουτσκι στην εισαγωγή του έργου του Η Κα¬ 
ταγωγή του Χριστιανισμού γράφει σχετικά: «Η χριστιανική εκκλησία 
έγινε μια κυρίαρχη οργάνωση που εξυπηρετεί τις ανάγκες είτε των 
ίδιων της των αρχηγών είτε των ισχυρών του κράτους που κατόρθω¬ 
σαν να κυριαρχήσουν επάνω της. Όποιος πολεμάει αυτούς τους ισχυ¬ 
ρούς πρέπει να πολεμήσει και την εκκλησία. Έτσι ο αγώνας για την 
εκκλησία όπως και ενάντια στην εκκλησία, έγινε μια υπόθεση 
κομματική που μαζί της είναι συνδεδεμένα πολύ σπουδαία 
οικονομικά συμφέροντα». 

Και ερχόμαστε στο σήμερα: Τι πολιτικό συμφέρον βρίσκεται πίσω 
από την έξαρση της ορθοδοξίας; Τι βρίσκεται πίσω από την “επιστρο¬ 
φή των Ρασπιούτιν” στη Ρωσία του Γιέλτσιν; Τι βρίσκεται πίσω από 
τον αρχηγό της γιαπωνέζικης οργάνωσης Αούμ Σίνρι Κίο, τον Σόκο 
Ασαχάρα; 

Το υπόστρωμα σε όλα αυτά ονομάζεται “Ρωσία”. Η σοσιαλφασιστι- 
κή Ρωσία σήμερα είναι το κέντρο της παγκόσμιας αντίδρασης. Έτσι, 
ακόμα κι αν δεν είναι αυτή που δημιουργεί αυτά τα αντιδραστικά κοι¬ 
νωνικά φαινόμενα, είναι οι απανταχού της γης αντιδραστικοί που βρί¬ 
σκουν σ’ αυτήν μια ζεστή αγκαλιά. Τα γεγονότα μιλούν μόνα τους. 

Στο περιοδικό Έψιλον στις 3-9-95 δημοσιεύτηκε άρθρο με αποκαλυ¬ 
πτικά στοιχεία για τη δράση των μάγων και των αστρολόγων στη 
σημερινή Ρωσία. 

Έτσι η Τζούνα Νταβιτασβίλι φωτογραφίζεται με τον πρόεδρο Γιέλ- 
τσιν, μιας και θεωρείται η “επίσημη μάγισσα του Κρεμλίνου”. Επίσης 
υπάρχουν μάγοι που “θεραπεύουν” εντελώς δωρεάν από την οθόνη της 
τηλεόρασης! Τύποι σαν τον Αλαν Σούμακ και τον Ανατόλι Κασπιρόφ- 
σκι έχουν διαπρέψει στο είδος. 

Αλλά και ο Ασαχάρα, ο σατανικός Γιαπωνέζος που σκότωσε με αέ¬ 
ρια αθώους πολίτες στο μετρό του Τόκιο, είναι προστατευόμενος της 
Ρωσίας. Το Έψιλονγράφει χαρακτηριστικά: «Ηοργάνωση Αούμ Σίνρι 
Κίο άρχισε να απλώνει τα πλοκάμια της στη Ρωσία το 1992, για να 
εδραιωθεί για τα καλά στη συνέχεια. Το έδαφος ήταν πρόσφορο. Από 
τη μια μεριά η κοινωνική αστάθεια, η φτώχεια και η ανεργία, που 
οδηγούν χιλιάδες απελπισμένους Ρώσους στο να αναζητούν και την 
πιο σαθρή σανίδα σωτηρίας. Κι από την άλλη, οι στενές διασυνδέσεις 
του Ασαχάρα με δυο εξέχοντα στελέχη της ρωσικής νομενκλατούρας 
εκείνης της εποχής: το γενικό γραμματέα του Συμβουλίου Ασφαλείας, 
Όλεγκ Αόμποφ και τον τέως πρόεδρο του Κοινοβούλίου και πρωτερ¬ 
γάτη του αντιγελτσινικού πραξικοπήματος του Θκτωβρίου 1993, Ρά- 
σλαν Χασμπουλάτοφ». Επίσης είναι χαρακτηριστικό ότι ο Ασαχάρα 
έδινε διαλέξεις στο Πανεπιστήμιο της Μόσχας, έκανε εκπομπές στην 
τηλεόραση και στο ραδιόφωνο και διατηρούσε γραφείο για το ρωσικό 
παράρτημα της αίρεσης σε κεντρικό σημείο της Μόσχας, στο ίδιο κτί¬ 
ριο όπου στεγάζονταν παλιότερα τα γραφεία της ΚΟΜΕΚΟΝ. Αναφέ- 
ρεται επίσης ότι η αίρεση οργάνωσε στρατιωτική άσκηση στο ρωσικό 
έδαφος για τους Γιαπωνέζους οπαδούς της υπό την αυστηρή επίβλεψη 
των “σπέτσνατς”, των επίλεκτων στελεχών του ρωσικού στρατού. 

Όσο για τους σατανιστές στην Ελλάδα, μετά την πολύκροτη δίκη 
τους όλοι ξέρουμε τι δήλωσε η ρωσόδουλη τάση της ορθόδοξης εκ- 

συνέχεια στη σελ. 7 

Όπως η κρίση μιας αρρώστιας φανερώνει την αρρώστια, έτσι 
και μια πολιτικοστρατιωτική κρίση φανερώνει τις αληθινές δυ¬ 
νάμεις που την προκάλεσαν. 

Το κρίσιμο σημείο καμπής στο οποίο βρίσκεται η βοσνιακή 
υπόθεση φανέρωσε για πρώτη φορά με τόσο ανάγλυφο τρόπο 
τους αληθινούς πρωταγωνιστές και την αληθινή φύση αυτή της 
μακρόχρονης σύγκρουσης. 

Χρειάστηκαν μερικά παραπάνω από τα κανονικά επιτρεπό¬ 
μενα στρατιωτικά χτυπήματα στους σερβοφασίστες της Βοσνί¬ 
ας για να βγει από το θαλάμι της η ρώσικη υπερδύναμη και να 
απειλήσει την ανθρωπότητα με παγκόσμιο πόλεμο, αν οι “α¬ 
δελφοί Σέρβοι” κινδυνέψουν με αληθινή ήττα. Ίσως για πρώτη 
φορά να φάνηκε τόσο καθαρά ποιος βρίσκεται πραγματικά πί¬ 
σω από τη σέρβικη επίθεση στη Βοσνία. 


Αυτή η αποκάλυψη έχει από μό¬ 
νη της μια πελώρια πολιτική ση¬ 
μασία, γιατί εκθέτει τη ρώσικη υ¬ 
περδύναμη στα μάτια των πιο ά¬ 
μεσων συμμάχων της στην αντιευ- 
ρωπαϊκή και αντιδυτική στρατη¬ 
γική της, δηλαδή των ισλαμοφα- 
σιστών του Ιράν. Έχουμε ξανα¬ 
γράψει πως ένας από τους βασι¬ 
κούς λόγους για τους οποίους η 
Ρωσία θέλει τον τακτικό τερμα¬ 
τισμό του πολέμου στη Βοσνία εί¬ 
ναι να κλείσει το ρήγμα που διαρ¬ 
κώς μεγαλώνει ανάμεσα σε αυ¬ 
τήν και τον ισλαμικό κόσμο. Αυ¬ 
τό το ρήγμα φέρνει σε όλο και πιο 
δύσκολη θέση τους μουλάδες του 
Ιράν, οι οποίοι μέχρι τα τώρα ξέ- 
ψευγαν από το πρόβλημα με ασύλ¬ 
ληπτο θράσος, κάνοντας το εξής: 
Αιαδηλώνουν ενάντια στους δυ¬ 
τικούς, που εγκαταλείπουν τη Βο¬ 
σνία στη μανία των Σέρβων, και 
δε λένε λέξη για το ότι οι Ρώσοι, 
με τους οποίους συνεργάζονται 
στρατιωτικά, είναι ανοικτά υπέρ 
των Σέρβων. 

Αυτή η διπλή απάτη άρχισε να 
καταρρέει τον τελευταίο καιρό, α¬ 
φού η Ρωσία υποστήριξε ανοιχτά 
την κατάληψη της Σρεμπρένιτσα 
και της Ζέπα από τους Σέρβους. 
Και αυτή τη ψορά το Ιράν συνέχι¬ 
σε την ίδια τακτική, αλλά η Σα¬ 
ουδική Αραβία ξεσπάθωσε ενά¬ 
ντια στη Ρωσία και άρχισε να ξε¬ 
σκεπάζει το διπρόσωπο παιχνίδι 
του Ιράν. 

Η ΑΝΤΙΦΑΣΗ ΤΗΣ 

ΡΩΣΙΚΗΣ Δ ΙΠΛΩΜΑΤΙΑΣ 
ΚΑΙ ΤΑ ΠΑΡΑΑΟΞΑ 

Να λοιπόν γιατί με τους συνε¬ 
χιζόμενους βομβαρδισμούς του 
ΝΑΤΟ η Ρωσία εκτίθεται στον 
τρίτο κόσμο, ιδιαίτερα στο στρα¬ 
τηγικής σημασίας “ευρωπαϊκό πε¬ 
ριδέραιο του νότου”, που είναι ο 
ισλαμικός και αραβικός κόσμος. 
Αυτή την έκθεση η Ρωσία είναι 
αδύνατο να την αποψύγει, γιατί 
ανώτερη από την εικόνα της στον 
τρίτο κόσμο είναι η επιβίωση του 
πιο προωθημένου της πιονιού στον 
ευρωπαϊκό χάρτη, του σέρβικου 
σοβινισμού. Η μεγάλη αντίφαση 
της ρώσικης σοσιαλιμπεριαλιστι- 
κής διπλωματίας είναι αυτή ακρι¬ 
βώς: η διάθεσή της και να σταμα¬ 
τήσει τον πόλεμο και να βγάλει 
νικήτρια τη Σερβία. Αυτή η αντί¬ 
φαση είναι η κινητήρια δύναμη 
των τελευταίων μεγάλων εξελί¬ 
ξεων στο στρατιωτικό και διπλω¬ 
ματικό πεδίο και η βασική αιτία 
για την παράδοξη και ασυνήθιστη 
μορφή που παίρνουν αυτές οι ε¬ 
ξελίξεις. 

Όταν μιλάμε για εξελίξεις, α¬ 


ναφερόμαστε ταυτόχρονα στους 
συνεχιζόμενους βομβαρδισμούς 
και στην καταρχήν συμφωνία των 
Βοσνίων, Σέρβων και Κροατών 
στη Γενεύη στις 8 του Σεπτέμβρη. 

Το μεγάλο και το παράδοξο βρί¬ 
σκονται και στις δύο πλευρές αυ¬ 
τών των εξελίξεων, δηλαδή και 
στο στρατιωτικό και στο διπλω¬ 
ματικό επίπεδο, αλλά κυρίως στη 
σχέση ανάμεσά τους. 

Στο στρατιωτικό επίπεδο το με¬ 
γάλο βρίσκεται στο ότι για πρώ¬ 
τη φορά οι δυτικοί χτυπάνε μεθο¬ 
δικά τους Σερβοφασίστες. Το πα¬ 
ράδοξο βρίσκεται στο ότι δε θί¬ 
γουν τον κατεξοχήν επιθετικό και 
αποτελεσματικό βραχίονα του 
στρατού τους, που είναι τα άρμα¬ 
τα μάχης και το πυροβολικό τους. 

Στο διπλωματικό επίπεδο το με¬ 
γάλο βρίσκεται στο ότι οι Βόσνιοι 
αναγκάστηκαν να υπογράψουν έ¬ 
να χαρτί που αποδέχεται την κα¬ 
τοχή και το διαμελισμό τους από 
τους Σερβοφασίστες, ενώ το πα¬ 
ράδοξο στο ότι στο χαρτί αυτό δεν 
επιτρέπει σε αυτούς τους τελευ¬ 
ταίους να παραδώσουν το κατε- 
χόμενο αυτό κομμάτι λάφυρο στη 
“μάνα Σερβία”. 

Σε ό,τι αφορά τώρα τη μεταξύ 
τους σχέση, το παράδοξο βρίσκε¬ 
ται στο ότι στη διπλωματική μά¬ 
χη χάνουν πιο πολύ οι Βόσνιοι την 
ώρα που στο στρατιωτικό πεδίο 
χάνουν ασφαλώς οι αντίπαλοί 
τους οι Σέρβοι. 

Όλα αυτά πρέπει να εξηγηθούν 
και να βρεθεί τι είναι το κύριο και 
τι είναι το δευτερεύον σε όλα αυ¬ 
τά, κοντολογής ποιο είναι το ι¬ 
σοζύγιο και η γενική κατεύθυνση 
των φαινομένων. 

Η αρχή της εξήγησης βρίσκεται 
στο ότι, ενώ ο πόλεμος στη Βο¬ 
σνία είναι τοπικός στη μορφή, εί¬ 
ναι παγκόσμιος στο περιεχόμενό 
του. Ενώ, δηλαδή, τοπικά έχουμε 
μια εισβολή ενός μικρού τραμπού¬ 
κου σε μια μικρή ανεξάρτητη 
χώρα, σε παγκόσμια κλίμακα έ¬ 
χουμε την πρώτη εισβολή της Ρω¬ 
σίας σε ευρωπαϊκό έδαφος. Είναι 
λοιπόν φυσικό που ο τοπικός πό¬ 
λεμος ελέγχεται από τον παγκό¬ 
σμιο πόλεμο, ή αλλιώς από το ότι 
η τοπική αντίθεση Βοσνίας - Σερ¬ 
βίας υποτάσσεται στη γενική α¬ 
ντίθεση Ευρώπης - ΗΠΑ - Τρί¬ 
του Κόσμου, από τη μια μεριά, και 
της Ρωσίας και δευτερευόντως 
της Κίνας, από την άλλη. 

Υπάρχει όμως ανάμεσα στους 
δύο πολέμους, τον τοπικό και τον 
παγκόσμιο, μια ουσιαστική διαφο¬ 
ρά: Ο πρώτος είναι κύρια θερμός, 
ενώ ο δεύτερος διεξάγεται προς 
το παρόν κύρια στο διπλωματικό 


επίπεδο. 

Οι πρόσφατοι βομβαρδισμοί εί¬ 
ναι στην ουσία τμήμα αυτού του 
διπλωματικού πολέμου. 

Τον παγκόσμιο διπλωματικό 
χορό τον σέρνει εκείνος που σέρ¬ 
νει από την αρχή το στρατιωτικό 
χορό στο τοπικό επίπεδο, και αυ¬ 
τός είναι η Ρωσία. 

Η Ρωσία κέρδισε τη Σερβία με 
το να της δώσει νέα εδάφη. Ό¬ 
μως η απροσδόκητη και παρατε- 
ταμένη αντίσταση της άοπλης Βο¬ 
σνίας, ιδιαίτερα η τρομακτική σε 
ηθική δύναμη αντίσταση του Σε- 
ράγεβου, συγκέντρωσε μια ισχυ¬ 
ρή παγκόσμια συμπάθεια στη Βο¬ 
σνία και τη γενική απέχθεια για 
τη Σερβία. Η συνέχιση αυτής της 
αντιπαράθεσης, ενώ δεν μπορεί να 
δώσει μεγαλύτερη εδαφική νίκη 
στη Σερβία, θα γεμίσει πολιτικά 
προβλήματα τη Ρωσία. Γι’ αυτό 
αυτή η φάση του πολέμου θα έ¬ 
πρεπε να τερματιστεί με μια συμ¬ 
φωνία που θα κατοχύρωνε μερικά 
εδαφικά οφέλη της Σερβίας, δί¬ 
χως όμως να ικανοποιήσει τα 
όνειρα του ακραίου σέρβικου σο¬ 
βινισμού, ακόμα και το μίνιμουμ 
πρόγραμμα της επέκτασής του. 

ΟΙ ΒΟΜΒΑΡΑΙΣΜΟΙ ΣΑΝ 

ΠΙΕΣΗ ΣΤΟΥΣ ΑΚΡΑΙΟΥΣ 
ΣΕΡΒΟΦΑΣΙΣΤΕΣ 

Γι’ αυτό ο ακραίος σέρβικος σο¬ 
βινισμός υπονόμευε ασταμάτητα 
εδώ και ένα χρόνο τις ρώσικες 
προσπάθειες για το σταμάτημα 
του πολέμου και αρνιόταν να υ¬ 
πογράψει μια εδαφική συμφωνία 
του τύπου 51-49%. 

Έτσι, γινόταν απαραίτητη μια 
στρατιωτική πίεση σε αυτούς τους 
σοβινιστές. Όμως αυτή την πίεση 
δεν έπρεπε να την ασκήσουν οι 
ίδιοι οι Βόσνιοι, γιατί αυτοί, αν 
άρχιζαν, δε θα σταματούσαν και 
θα ήταν αδύνατο να μπουν μετά 
κάτω από οποιοδήποτε έλεγχο. 

Αλλά ούτε η Ρωσία θα μπορού¬ 
σε ποτέ να ασκήσει μια τέτοιου 
είδους πίεση, γιατί αυτή είναι ο 
προστάτης του σέρβικου σοβινι¬ 
σμού και αυτή η εικόνα δε θα έ¬ 
πρεπε ποτέ να φθαρεί στις σέρβι¬ 
κες μάζες. Ο μόνος κατάλληλος 
γι’ αυτή τη δουλειά ήταν ο στρα¬ 
τηγικός εχθρός του “ορθόδοξου 
τόξου” και της Ρωσίας, το “σα¬ 
τανικό” ευρωαμερικανικό μέτω¬ 
πο. 

Αυτό το μέτωπο, που σπαράσ- 
σεται από την αρχή του πολέμου 
από τις εντονότερες αντιθέσεις, ή¬ 
ταν από την αρχή πρόθυμο για μια 
δουλειά: Να δώσει στους Σέρβους 
δύο καλά κομμάτια κρέας, ένα στη 
Βοσνία και ένα στην Κροατίαγια 
να χορτάσουν και να τελειώσουν 
αυτό τον επικίνδυνο για τα οικο- 
νομικοπολιτικά τους συμφέροντα 
πόλεμο. Από την αρχή αυτοί δεν 
είδαν σ’ αυτόν τον πόλεμο μια ρώ¬ 
σικη προέλαση, αφού πίστεψαν το 
ρώσικο παραμύθι ότι η Ρωσία πέ- 
θανε, αλλά τη δίχως μέλλον τρέ¬ 
λα ενός αρπακτικού έθνους, όπως 
το σέρβικο, που θα μπορούσε να 
κολλήσει την ίδια αρρώστια και 
στους γείτονές του. Έτσι, όλη 
τους η προσπάθεια ήταν πώς η βο- 
σνιακή (και η κροάτικη) αντίστα¬ 


ση θα υποταχτούν στα τετελεσμέ¬ 
να. Όταν όμως κατάλαβαν για μια 
ακόμα φορά αυτοί οι ιμπεριαλι¬ 
στές ότι τα “κράτη θέλουν την α¬ 
νεξαρτησία” και ότι η Βοσνία δεν 
πέθανε, ενώ η Κροατία δε συμβι¬ 
βαζόταν, αφού απέτυχαν να στρέ¬ 
ψουν το σοβινισμό της δεύτερης 
ενάντια στην πρώτη και αφού το 
Σεράγεβο έγινε παγκόσμιο σύμ¬ 
βολο αντιφασιστικής αντίστασης, 
τότε και μόνο τότε αποφάσισαν 
να αναχαιτίσουν τον ακραίο σέρ¬ 
βικο σοβινισμό. Άλλωστε θα μπο¬ 
ρούσαν να σύρουν τους Βόσνιους 
στο τραπέζι των διαπραγματεύ¬ 
σεων, δηλαδή του διαμελισμού, αν 
πρώτα έφερναν σε αυτό τους Σέρ¬ 
βους σοβινιστές. 

Έτσι, αυτοί δέχτηκαν ευχαρί¬ 
στως το ρόλο που τους ανέθεσε η 
Μόσχα, να συγκροτήσουν δηλα¬ 
δή τους Σέρβους και να τους φέ¬ 
ρουν στο τραπέζι των διαπραγμα¬ 
τεύσεων, δίχως η ίδια να εκτεθεί. 
Άλλωστε ένα τέτοιο χτύπημα 
βόλευε ακόμα περισσότερο τον 
αρχηγό του σέρβικου σοβινισμού, 
το Μιλόσεβιτς, που μέσω των να- 
τοϊκών χτυπημάτων θα έφερνε στη 
δίκιά του ρεαλιστική τακτική (την 
ταυτισμένη τώρα με τη ρώσικη) 
τα λυσσασμένα σκυλιά του Πάλε, 
δίχως ο ίδιος να εκτεθεί σοβαρά 
σαν εθνοπροδότης. Πραγματικά, 
το άμεσο αποτέλεσμα των βομ¬ 
βαρδισμών, την τρίτη κιόλας μέ¬ 
ρα τους, ήταν να εξουσιοδοτήσουν 
οι Σερβοβόσνιοι εν λευκώ τον Μι¬ 
λόσεβιτς να τους αντιπροσωπεύ¬ 
σει στις συνομιλίες της Γενεύης. 
Αυτή ήταν μια παράδοση που α¬ 
ντιστοιχούσε στο άθλιο ηθικό των 
ακραίων Σέρβων σοβινιστών με¬ 
τά την απώλεια της Κράινα, που 
ήταν όρος για τη συμμετοχή της 
Κροατίας στο παιχνίδι του διαμε- 
λισμού της Βοσνίας, όρος που εί¬ 
χαν αποδεχθεί και οι δύο υπερδυ- 
νάμεις. 

ΟΙ ΒΟΜΒΑΡΑΙΣΜΟΙ ΣΑΝ 
ΑΝΤΑΑΑΑΓΜΑ ΣΤΟ 
ΚΟΓΚΡΕΣΣΟ 

Όμως οι βομβαρδισμοί δεν εί¬ 
χαν μόνο σα στόχο τη συμμόρφω¬ 
ση των Σερβοβόσνιων στη γενική 
ρώσικη στρατηγική, και μάλιστα 
δεν είχαν κύρια αυτό το στόχο. Ο 
κύριος στόχος ήταν να καθησυ¬ 
χάσουν τους Βόσνιους και να τους 
δώσουν τέτοιες έμπρακτες εγγυ¬ 
ήσεις και ανταλλάγματα, ώστε 
και το διαμελισμό της Βοσνίας να 
υπογράψουν και περισσότερο να 
παραιτηθούν από τν απαίτησή 
τους για την άρση του εμπάργκο 
όπλων που προωθούσε δραστήρια 
το αμερικανικό Κογκρέσσο. Αυ¬ 
τή η τελευταία πλευρά νομίζουμε 
ότι είναι και η πιο σημαντική στην 
υπόθεση των βομβαρδισμών. 

Ξέρουμε ότι στις 15 του Σεπτέμ¬ 
βρη το αμερικάνικο Κογκρέσσο θα 
ψήφιζε κατάργηση του βέτο που 
ο Κλίντον είχε προβάλει πριν τις 
διακοπές του Αυγούστου στην α¬ 
πόφασή του για την άρση του ε¬ 
μπάργκο όπλων στη Βοσνία. Το 
αμερικάνικο Κογκρέσσο θα μπο¬ 
ρούσε να σταματήσει τις ενέργειές 
του για την κατάργηση του βέτο 
του Κλίντον και να διαλυθεί, έ¬ 


στω και προσωρινά, το αντι-Κλί- 
ντον μέτωπο μόνο αν υπήρχε μια 
αρκετά πειστική πρακτική βομ¬ 
βαρδισμών με πειστικούς πολιτι- 
κοστρατιωτικούς στόχους. 

Αυτός είναι ο λόγος για τον ο¬ 
ποίο οι βομβαρδισμοί είχαν τον 
πολύ προωθημένο στόχο της λύ¬ 
σης της πολιορκίας του Σεράγε¬ 
βο. Αυτός ο στόχος ξεπερνούσε 
κατά πολύ το όριο που ήταν αρ¬ 
κετό για να φέρει τους Σέρβους 
στη Γενεύη και αντιστρατευόταν 
τη στρατηγική τους απαίτηση για 
διαμελισμό του Σεράγεβο. Αίχως 
το διαμελισμό ή και κατοχή της 
πρωτεύουσας δεν μπορούσε να γί¬ 
νεται λόγος για διαμελισμό της 
Βοσνίας. Ή, αλλιώς, το ελεύθερο 
Σεράγεβο θα θύμιζε πάντα ότι η 
Βοσνία είναι σκλαβωμένη και 
αργά ή γρήγορα θα οδηγούσε στην 
απελευθέρωσή της. Η απαίτηση 
λοιπόν του ΝΑΤΟ και του ΟΗΕ 
να απομακρυνθούν τα σέρβικα πυ¬ 
ροβόλα 20 χιλιόμετρα από το Σε¬ 
ράγεβο ήταν το μεγάλο αντάλ¬ 
λαγμα που δόθηκε στο μεν Κο¬ 
γκρέσσο για να υποταχθεί στο βέ¬ 
το του Κλίντον, στους δε Βόσνιους 
για να βάλουν την υπογραφή τους 
στη Γενεύη κάτω από τη “Σέρβι¬ 
κη Αημοκρατία” των σφαγών, των 
βιασμών και της εθνικής εκκαθά¬ 
ρισης. 

Αυτό το βαρύ αντάλλαγμα ήταν 
υποχρεωμένοι να δώσουν οι Ρώ¬ 
σοι για να πετύχουν την εξουδε- 
τέρωση του Κογκρέσσου. Έτσι ε¬ 
ξηγείται το ότι σε όλο αυτό το 
διάστημα ήταν σύμφωνοι με τους 
βομβαρδισμούς δύο πολιτικοί 
παράγοντες πρώτου μεγέθους που 
πάντα και σε όλα τα ζητήματα έ¬ 
χουν διευκολύνει “από τα μέσα” 
τη ρώσικη διπλωματία: Ο Κλίντον 
και το δίδυμο Γκάλι - Ακάσι. Αλ¬ 
λά και η ίδια η Ρωσία για μια ο¬ 
λόκληρη περίοδο 10 ημερών αντι- 
δρούσε μόνο με μετριοπαθή φρα¬ 
στικό τρόπο στους βομβαρδισμούς. 

Τα πράγματα άρχισαν να αλλά¬ 
ζουν μόνο όταν ο βασικός σκο¬ 
πός των βομβαρδισμών επιτεύχθη¬ 
κε, μόνο δηλαδή όταν ο Ιζετμπέ- 
κοβιτς υπέγραψε στη Γενεύη και 
το Κογκρέσσο παραιτήθηκε στις 
10 του Σεπτέμβρη από το ν’ ανα¬ 
τρέψει το βέτο του Κλίντον. 

ΓΙΑΤΙ ΤΩΡΑ ΠΡΕΠΕΙ Η 
ΡΩΣΙΑ ΝΑ ΣΤΑΜΑΤΗΣΕΙ 
ΤΟΥΣ ΒΟΜΒΑΡΑΙΣΜΟΥΣ 

Από εκείνη τη στιγμή και πέρα 
ο Γέλτσιν άρχισε να ουρλιάζει και 
να απειλεί με τερματισμό της α- 
μερικανορωσικής ύφεσης, ενώ η 
ρώσικη Αούμα αποφάσιζε να στεί¬ 
λει στρατηγική βοήθεια στη Σερ¬ 
βία και ζητούσε την παραίτηση 
του “προδότη” Κοζίρεφ. Ασφαλώς 
τίποτα από αυτά δεν ήταν για να 
γίνει. Αυτές είναι οι απειλές που 
σκαρώνει η ρώσικη διπλωματία με 
τα δύο πρόσωπα για να γίνουν πιο 
αποτελεσματικές. Η μέθοδος εί¬ 
ναι δοκιμασμένη. Η Αούμα θέλει 
επίθεση στη Αύση, αλλά ο δήθεν 
δυτικόφιλος Γέλτσιν τη συγκρα¬ 
τεί λέγοντας στους δυτικούς: “Κύ¬ 
ριοι, υποχωρήστε λίγο, γιατί 
κινδυνεύω εγώ ο φίλος σας από 
την οργή της κακιάς Αούμας”. Σ’ 

Μεσαίωνας... 


αυτή τη γλώσσα μίλησε και ο 
Τσούρκιν, που συγκάλεσε (!) τους 
υπουργούς Εξωτερικών του ΝΑ¬ 
ΤΟ για να τους απειλήσει ότι, αν 
δε σταματήσουν τους βομβαρδι¬ 
σμούς, όλη η υποτιθέμενη ύφεση 
στην Ευρώπη θα καταρρεύσει. 

Στην πραγματικότητα αποδέ- 
χτης αυτών των απειλών είναι το 
Κογκρέσσο, αλλά και οι υψεσια- 
κοί των ΗΠΑ, που τους είναι πο¬ 
λύ δύσκολο να ταπεινωθούν μπρο¬ 
στά στο Μλάντιτς και να του ε¬ 
πιτρέψουν να συνεχίσει την πο¬ 
λιορκία του Σεράγεβου ποδοπα¬ 
τώντας τις αποφάσεις ΟΗΕ και 
ΝΑΤΟ. Πραγματικά, δίχως τη δι¬ 
κή τους συμφωνία είναι αδύνατο 
στον ίδιο τον Κλίντον, επί ποινή 
πρακτικής του πολιτικής κατάρ¬ 
γησης, να διατάξει παύση των 
βομβαρδισμών. Άλλωστε, πέρα α¬ 
πό το Κογκρέσσο πρέπει να υπο¬ 
χρεωθεί σε υποχώρηση και ο 
Σιράκ, που κρατάει στα χέρια του 
την καίρια για την τροφοδοσία του 
Σεράγεβου διάβαση του όρους Ίν- 
γκμαν και έχει τον ουσιαστικό έ¬ 
λεγχο του πυροβολικού της δύνα¬ 
μης ταχείας επέμβασης που είναι 
εγκατεστημένη εκεί. Πραγματικά, 
η θετικότερη σε σχέση με το Μι- 
τεράν θέση του Σιράκ απέναντι 
στη Βοσνία είναι ένα μεγάλο πρό¬ 
βλημα που έχει προκόψει για τη 
ρώσικη διπλωματία. 

Γι’ αυτό είναι τόσο μεγάλος ο 
θόρυβος που κάνουν οι Ρώσοι και 
τόσο βαρύγδουπες οι κατάρες και 
οι απειλές τους. Κάνουν τόσο πο¬ 
λύ θόρυβο με τα λόγια, γιατί πρέ¬ 
πει να πετύχουν το στόχο τους, 
δηλαδή την παύση των βομβαρδι¬ 
σμών, δίχως να κάνουν πολλά 
στην πράξη, δίχως δηλαδή να ξα- 


ΒΟΣΝΙΑ 

ναγυρίσουν στον ψυχρό πόλεμο 
και να ξυπνήσουν τους δυτικούς. 
Οι Ρώσοι θέλουν να αποφύγουν 
κάτι τέτοιο, πριν κλείσουν τα μέ¬ 
τωπά τους στα Βαλκάνια στην εν¬ 
διάμεση ζώνη της ανατολικής 
Ευρώπης και στην Ασία (δηλαδή 
τη συμμαχία τους με την Κίνα). 

Όμως οι δυτικοί πιέζονται στο 
να σταματήσουν τους βομβαρδι¬ 
σμούς από μια αντίστροφη πλευ¬ 
ρά. Αν οι βλάβες που προξένησαν 
στο σερβοβοσνιακό στρατό μετά 
από παρατεταμένους βομβαρδι¬ 
σμούς είναι καίριες, τότε δε θα 
μπορούν να συγκρατήσουν τους 
Βόσνιους από το να αντεπιτεθούν 
και να ανατρέψουν στο πεδίο της 
μάχης όλους τους τέλεια σχεδια¬ 
σμένους διαμελιστικούς χάρτες. 
Γι’ αυτό οι βομβαρδισμοί σχολα¬ 
στικά μέχρι στιγμής δε θίγουν το 
σέρβικο πυροβολικό και τα ταν- 
κς, αλλά μόνο τους μηχανισμούς 
της σέρβικης αεράμυνας. Αυτό ση¬ 
μαίνει ότι οι Σέρβοι πρέπει να 
είναι ολότελα ανίσχυροι απένα¬ 
ντι στη διπλωματικού τύπου αε¬ 
ροπορική κυριαρχία ΟΗΕ και ΝΑ¬ 
ΤΟ και ολότελα ισχυροί απένα¬ 
ντι στο βοσνιακό στρατό, που έχει 
ελάχιστα βαριά όπλα. Είναι χα¬ 
ρακτηριστικό από αυτή την άπο¬ 
ψη ότι ΝΑΤΟ και ΟΗΕ συστήσα¬ 
νε στην υπο γαλλική κυριαρχία 
πυροβολαρχία τους όρους Τν- 
γκμαν να βομβαρδίζει λιγότερο 
τις σέρβικες θέσεις. Αυτή η πυρο¬ 
βολαρχία συμβαίνει να βομβαρδί¬ 
ζει αποκλειστικά το σέρβικο πυ¬ 
ροβολικό και να το τιμωρεί όπο- 
τε αυτό στέλνει τις οβίδες του 
προς το Σεράγεβο και τους 
δρόμους που οδηγούν σ’ αυτό. 

Μπορεί μετά απ’ όλα αυτά να 


φανούν πιο καθαρά οι αιτίες τό¬ 
σο για την ένταση όσο και για την 
παράδοξη μορφή που παίρνουν οι 
στρατιωτικοδιπλωματικές αντιθέ¬ 
σεις στη Βοσνία. 

Ακόμα μπορεί να φανεί πόσο δύ¬ 
σκολος είναι ο έλεγχος αυτών 
των αντιθέσεων από οποιαδήπο¬ 
τε πλευρά. 

Γιατί και η νατοϊκή και, κύρια, 
η αμερικάνικη πολεμική μηχανή 
έχει τη δίκιά της δυναμική που 
αντεπιδράει πάνω στις σύνθετες 
πολιτικές δυνάμεις που εκφράζει 
και οι δυνάμεις του βοσνιακού και 
του σερβοφασιστικού στρατού έ¬ 
χουν τη δίκιά τους δυναμική. Τέ¬ 
λος, αλλά όχι τελευταία σε ση¬ 
μασία, ιδιαίτερη σημασία έχει η 
επέμβαση σε αυτή τη φάση του 
τριτοκοσμικού παράγοντα με τη 
μορφή των χωρών του ισλαμικού 
συνεδρίου. Το γεγονός ότι ο Σι- 
ράκ πήρε την πρωτοβουλία να κα- 
λέσει σε κοινή συνδρίαση τις δυ¬ 
τικές χώρες της ομάδας επαφής 
(ΗΠΑ, Γαλλία, Αγγλία, Γερμανί¬ 
α) με τις χώρες του ισλαμικού συ¬ 
νεδρίου είναι ενδεικτικό του όλο 
και πιο έντονου ρόλου που δια¬ 
δραματίζει ο Τρίτος Κόσμος στον 
πόλεμο αυτό. 

Αν οι ισλαμικές χώρες κάνουν 
κεντρικό σημείο των διεθνών πο¬ 
λιτικών τους μετώπων το ζήτημα 
της Βοσνίας, ο παγκόσμιος πολι¬ 
τικός χάρτης θα αλλάξει αποφα¬ 
σιστικά και η ρώσικη προέλαση 
στις ενδιάμεσες ζώνες της Ευ¬ 
ρώπης και της Ασίας θα ανακο¬ 
πεί. Με ή χωρίς νατοϊκούς βομ¬ 
βαρδισμούς τον τελικό λόγο στον 
γιουγκοσλαβικό πόλεμο θα τον έ¬ 
χουν οι λαοί του Τρίτου Κόσμου, 
μέσα κι έξω από τα Βαλκάνια. 


συνέχεια από τη σελ. 5 

κλησίας της Ελλάδας που αντι¬ 
προσωπεύεται από το Χριστό¬ 
δουλο. Όλοι ξέρουμε ότι η εκ¬ 
κλησία έδωσε άφεση αμαρτιών 
σε αυτούς τους στυγνούς ε¬ 
γκληματίες. Και γενικά στον 
τόπο μας τελευταία είτε μέσα 
από την τηλεόραση είτε και α¬ 
πό την ίδια την κυβέρνηση βλέ¬ 
πουμε την τάση να προβάλλο¬ 
νται μεταφυσικές απόψεις (π.χ. 
“Η θαυματουργή εικόνα και η 
Αιάνη”) και, φυσικά, είναι πο¬ 
λύ έντονη η παρουσία της εκ¬ 
κλησίας και η επίδειξη της δύ¬ 
ναμής της, που όμως δεν μπο¬ 
ρεί πάντα να αποκρύψει τα φαι¬ 
νόμενα της διαφθοράς της. 

Πού στοχεύει όμως η Ρωσία 
και κινεί όλα αυτά τα κυκλώ¬ 
ματα; 

Μα πού αλλού παρά στην 
πραγματοποίηση της στρατηγι¬ 
κής της, που είναι η συντριβή 
της Ευρώπης, κύρια, και της Ια¬ 
πωνίας μετά σε συμμαχία με την 
Κίνα. 

Αυτό το πετυχαίνει: Πρώτα, 
με το να εμποδίζει τους λαούς 
από κάθε ορθολογιστική προ¬ 
σέγγιση των προβληματισμών 
τους και να τους σπρώχνει σε 
μεταφυσικές λύσεις, κάτι που έ¬ 
καναν οι αντιδραστικοί όλων 
των εποχών. 

Έπειτα, με το να χρησιμοποιεί 
οργανώσεις τύπου Αούμ Σίνρι 
Κίο, που με το προκάλυμμα της 
αίρεσης λειτουργούν τρομοκρα¬ 
τικά. Είναι χαρακτηριστικό το 


σχόλιο του άρθρου του Έψιλον 
για τη δράση της Αούμ στη- 
Ρωσία. Η αρθρογράφος σημειώ¬ 
νει ότι δεν ξέρει με τι ανταλ¬ 
λάγματα η Ρωσία εκπαίδευε 
στρατιωτικά τους οπαδούς της 
αίρεσης: «Με τι άραγε»; 

Τέλος, στη χώρα μας η Ρωσί¬ 
α παίζει το μεγάλο της χαρτί 
για τα Βαλκάνια, αλλά και για 
το χτύπημα της Δύσης μέσω Ε- 
ΟΚ. Η Ελλάδα είναι ίσως ο πιο 
βασικός παράγοντας για τη δη¬ 
μιουργία του αντιδυτικού και α- 
ντιτούρκικου άξονα Ρωσία-Ελ- 
λάδα-Σερβία. Η ορθοδοξία εί¬ 
ναι από τους πιο βασικούς κρί¬ 
κους για τη δημιουργία αυτού 
του άξονα. Μόνο λοιπόν με το 
θρησκευτικό φανατισμό και τη 
δημιουργία και ενίσχυση των 
παραπάνω αντιδραστικών φαι¬ 
νομένων (σατανιστές κτλ.) θα 
μπορούσε να πετύχει τους πο¬ 
λιτικούς σκοπούς της. Εξάλλου 
δεν της ήταν άγνωστη η ταχτι¬ 
κή, ήταν δοκιμασμένη από το 
1821 , την εποχή που η τσαρική 
Ρωσία επιδίωκε τη συντριβή 
της Οθωμανικής αυτοκρατορί¬ 
ας. Ο πράχτοράς της στην Ελ¬ 
λάδα, ο Α. Παπανδρέου, κάνει 
τα πάντα για να σιγοντάρει την 
εκκλησία. Μέχρι και χρέη της 
χαρίζει σκανδαλώδικα και τη 
Αιάνη ετοιμάζει για παράγοντα 
στα εκκλησιαστικά (Πάτμος). 

Αλίμονό μας λοιπόν. Ποιος 
μάγος θα ξορκίσει το κακό που 
μας ετοιμάζει η “ορθόδοξη” Ρω¬ 
σία; 


ΓΙΑ ΤΟ ΣΑΜΠΟΤΑΖ ΣΤΟΥΣ 
ΦΙΛΙΑΤΕΣ ΚΑΙ ΤΗΝ ΚΑΒΑΑΑ 


Οι ακούραστες προσπάθειες των 
ρωσόδουλων να γκρεμίσουν ολάκε¬ 
ρη την ελληνική βιομηχανία (πλην 
της κρατικοδίαιτης βιομηχανίας των 
δικών της ανθρώπων τύπου Κόκκα- 
λη) έδωσαν πρόσφατα δύο ακόμα 
καλούς καρπούς: Το κλείσιμο της 
κλωστοϋφαντουργίας στις Φιλιάτες 
και το κλείσιμο εργοστασίου πλα¬ 
στικών της Καβάλας. 

Και τα δύο αυτά κλεισίματα φαί¬ 
νονται οριστικά, γιατί και στις δύο 
περιπτώσεις οι σαμποτέρ έχουν πε- 
τύχει μια στρατηγική καταστροφή. 

Στην περίπτωση του εργοστασίου 
στις Φιλιάτες πρόκειται για ανίκε- 
στη βλάβη. Εδώ οι σαμποτέρ κατά- 
φεραν το χειρότερο χτύπημα που 
μπορεί να συμβεί σε μια βιομηχανί¬ 
α. 

Την άφησαν να παλιώσει, κατά- 
στρεψαν δηλαδή το μεγαλύτερο μέ¬ 
ρος του πάγιου κεφαλαίου και την 
πέταξαν έτσι έξω από τον διεθνή α¬ 
νταγωνισμό. Όταν μιλάμε για πά- 
λιωμα, μιλάμε για ηθικό πάλιωμα, 
δηλαδή για τεχνολογική καθυστέ¬ 
ρηση και ιλιγγιώδη μείωση της σχε¬ 
τικής παραγωγικότητας σε σχέση με 
τις αντίστοιχες εκσυγχρονισμένες ε¬ 
πιχειρήσεις του ίδιου κλάδου σε πα¬ 
γκόσμιο επίπεδο. Το εργοστάσιο αυ¬ 
τό πάλιωσε γιατί η κυβέρνηση του 
αρχιπράκτορα κατάφερε να μην κά¬ 
νει ούτε μια δραχμή εκσυγχρονισμού 
για επτά ολάκερα χρόνια αφού η ε¬ 


πιχείρηση πέρασε από την Πειραϊ- 
κή Πατραϊκή στο Δημόσιο. Το ερ¬ 
γοστάσιο άρχισε να γερνάει επί Πει- 
ραϊκής Πατραϊκής αλλά δεν εκσυγ¬ 
χρονίστηκε γιατί η Π.Π έκλεισε με 
την μέθοδο της πιστωτικής απιστί¬ 
ας από τον Παπανδρέου ακριβώς τη 
στιγμή που έκανε στις αρχές της δε¬ 
καετίας του ’ 80 το μεγαλύτερο ε¬ 
πενδυτικό της άλμα για να μπει στη 
διεθνή αγορά. 

Έτσι πέρασε στο ΠΑΣΟΚ που έ¬ 
κανε κι εδώ ότι έκανε και παντού: 
Λεν εκσυγχρόνισε, δεν βοήθησε την 
αύξηση των πωλήσεων και της πα¬ 
ραγωγής, και μετάτατρεψε τους ερ¬ 
γάτες σε άνεργους περιπατητές μέ¬ 
σα στο ίδιο το εργοστάσιο δηλαδή 
σε παρασιτική υπαλληλία αυξάνο¬ 
ντας το παθητικό της εταιρείας στο 
έπακρο. Όταν η Ν.Α την πέρασε στο 
ιδιωτικό κεφάλαιο ήταν αργά. Αυ¬ 
τό το εργοστάσιο μπορούσε να ζή- 
σει μόνο με μια πολιτική γενναίας 
κρατικής ενίσχυσης με στόχο τον 
παραγωγικό εκσυγχρονισμό. Αλλά 
οι φιλελεύθεροι της Ν.Α ποτέ δεν 
είχαν βιομηχανική αντίληψη και, 
κυρίως, ποτέ τους όπως και οιΕυρω- 
παίοι αστοί δεν κατάλαβαν ότι η Ελ¬ 
λάδα είναι χώρα που υφίσταται πο¬ 
λιτικό σαμποτάζ με κύριο στόχο το 
χτύπημα της βιομηχανικής παραγω¬ 
γής της. Κάτω από αυτές τις συνθή¬ 
κες μόνο του το αδύναμο ιδιωτικό 
βιομηχανικό κεφάλαιο δίχως κρα¬ 


τική και κοινοτική ενίσχυση δεν 
μπορούσε να ζήσει. 

Είναι χαρακτηριστικό ότι καμιά 
κυβέρνηση και κανένα τμήμα της α¬ 
στικής τάξης δεν πάλεψε να πάει η 
ευρωπαϊκή οικονομική ενίσχυση 
στον βιομηχανικό εκσυγχρονισμό, 
αλλά τον έστρεψαν εκεί που ήθε¬ 
λαν τελικά “οι ρώσοι” : στο χάος 
των δημόσιων έργων που έτρεφαν 
και τρέφουν και γιγαντώνουν τα πα¬ 
ράσιτά τους. 

Έτσι έκλεισαν οι Φιλιάτες. 

Τα πλαστικά Καβάλας του ομίλου 
Πετσετάκη έχουν πιο “εκσυγχρονι¬ 
στικό” κλείσιμο με βαριά πάνω τους 
τη σφραγίδα της κνίτικης γραμμής. 

Τα πλαστικά Καβάλας έκλεισαν 
με τον κλασσικό τρόπο με τον ο¬ 
ποίο κλείνουν τα τελευταία χρόνια 
οι εταιρείες που περνάνε μια κρίση, 
έστω και προσωρινή, με την άρνηση 
των σωματείων που καθοδηγούνται 
από Κνίτες ή από την κνίτικη δή¬ 
θεν αντικαπιταλιστική γραμμή, να 
δεχτούν απολύσεις. Το βαθύτερο 
σύνθημα του σοσιαλφασισμού είναι 
το “ούτε μια απόλυση”. Με αυτό το 
σύνθημα έκλεισε με χαρακτηριστι¬ 
κό τρόπο η Πιρέλι και παλιότερα η 
“Ιζόλα” και δεκάδες σε όλη την Ελ¬ 
λάδα βιομηχανίες ιδιαίτερα στις πε¬ 
ριοχές όπου το ψευτοΚΚΕ έχει δύ¬ 
ναμη στα σωματεία και τα εργατι¬ 
κά κέντρα : Μαγνησία, Εύβοια κ.λ.π. 

Αυτό το σύνθημα προϋποθέτει την 


κρίση μιας βιομηχανίας. Δίχως την 
κρίση το σύνθημα δεν έχει νόημα. 
Μόνο μια βιομηχανία με μειωμένες 
πωλήσεις ζητάει απολύσεις. 

Την κρίση στα “Πλαστικά Καβά¬ 
λας” την έφερε η πτώση της προ¬ 
γραμματισμένης ζήτησης από την 
καθυστέρηση (δηλαδή το σαμποτάζ) 
στην εκτέλεση των μεγάλων έργων, 
η κρίση της οικοδομής (με βαθύτε¬ 
ρη αιτία το γενικότερο οικονομικό 
σαμποτάζ) και ο άγριος ανταγωνι¬ 
σμός από τη με χαμηλότατο εργατι¬ 
κό κόστος και άνεση φοροδιαφυγής 
μικρή βιοτεχνία του πολυαιθυλένιου 
(Οικονομικός Ταχυδρόμος, 31/8/95). 

Το ξεπέρασμα αυτής της κρίσης 
ζητούσε κλείσιμο της μονάδας πο- 
λυαιθυλένιου, πράγμα που σήμαινε 
πενήντα απολύσεις. Το σωματείο αρ- 
νήθηκε τις απολύσεις και το κρά¬ 
τος - με κυβερνητική γραμμή - τις 
απαγόρευσε στηριγμένο στο νόμο 
κλειδί του Παπανδρέου ενάντια στις 
ομαδικές απολύσεις. Ο Πετζετάκης 
λοιπόν δεν έκανε τις απολύσεις, αλ¬ 
λά έκλεισε αυτή τη μονάδα και α¬ 
ποφάσισε να διακινήσει στην αγο¬ 
ρά τα προϊόντα πολυαιθυλένιου μιας 
άλλης εταιρείας, των “Πλαστικών 
Κρήτης”. Τότε το σωματείο απαγό¬ 
ρευσε αυτή τη διακίνηση καταγγέ- 
λοντας το σαμποτάζ της εταιρείας 
του Πετζετάκη από τον Πετζετάκη 
με τη συνηθισμένη κνίτικη παραδο¬ 
ξολογία ότι οι ίδιοι οι βιομήχανοι 
κλείνουν τα εργοστάσια τους. Έτσι 
το σαμποτάζ ολοκληρώθηκε, η προ¬ 
οπτική του εργοστάσιου έγινε ερε¬ 
βώδης, οι ζημιές μεγάλωναν και οι 
Πετζετάκηδες έκλεισαν τη θυγατρι¬ 
κή πριν οι ζημιές κλείσουν τον Ό¬ 


μιλο. 

Το ζήτημα είναι τι γίνεται με το 
σύνθημα “ούτε μια απόλυση”. Φαί¬ 
νεται συνεπές εργατικό και είναι 
κάτω από τις δοσμένες συνθήκες α- 
ντιδραστικό-φασιστικό. Θα χρεια¬ 
στεί γι’ αυτό ένα μεγάλο θεωρητι¬ 
κό άρθρο. Εδώ χρειάζεται να πούμε 
τα εξής : 

Το σύνθημα “ούτε μια απόλυση” 
ξεσκεπάζεται επειδή προβάλεται ε¬ 
πιλεκτικά. Το σύνθημα “ούτε μια α¬ 
πόλυση” έχει νόημα μόνο όταν εί¬ 
ναι καθολικό, όταν δηλαδή σημαί¬ 
νει να μην απολυθεί κανείς εργαζό¬ 
μενος ούτε στη μεγάλη ούτε στη μι¬ 
κρή βιομηχανία, ούτε στο εμπόριο, 
ούτε στις υπηρεσίες, ούτε πουθενά, 
όταν δηλαδή πάρει την πιο σωστή 
μορφή “ούτε ένας άνεργος”. Αυτό 
σημαίνει ότι πρέπει να πάψει η ερ¬ 
γατική δύναμη να είναι εμπόρευμα. 
Αυτό σημαίνει σοσιαλισμός, δηλα¬ 
δή δικτατορία του προλεταριάτου 
και παλλαϊκή ιδιοκτησία των βασι¬ 
κών μέσων παραγωγής. Ποτέ όμως 
οι κνίτες και οι πασοκοκνίτες δε μί¬ 
λησαν για τέτοια “ούτε μια απόλυ¬ 
ση”. Έτσι έμεινε το “ούτε μια από¬ 
λυση” για τη μεμονωμένη εταιρεία, 
και μάλιστα όχι για τη μικρή, όπου 
όλες οι απολύσεις επιτρέπονται, αλ¬ 
λά για τη μεγάλη και όχι για οποια¬ 
δήποτε μεγάλη αλλά για τη μεγάλη 
βιομηχανική. Αυτό σημαίνει ότι α¬ 
παγορεύονται οι απολύσεις όταν μια 
βιομηχανία έχει μείωση των πωλή¬ 
σεων. Δηλαδή στις στιγμές της κρί¬ 
σης πρέπει η βιομηχανία να φορτω¬ 
θεί με περισσότερες ζημιές και να 
γίνει ακόμα λιγότερο ανταγωνιστι- 

συνέχεια στη σελ. 8 

ΦΑΙΟΚΟΚΚΙΝΟΣ ΝΕΟΝΑΖΙΣΜΟΣ 


Έχουμε επιαημάνει εδώ και καιρό 
ότι το κέντρο της νέας παγκόσμιας 
αντίδρασης είναι ο ρωσικός σοσιαλι- 
μπεριαλισμός. Σαν τέτοιος δε μπορεί 
παρά να προσελκύει και να ενώνεται 
με τις πιο μαύρες μορφές του κλασι¬ 
κού φασισμού. Ιδιαίτερα σήμερα που 
παριστάνει την “αρκούδα σε χειμερία 
νάρκη”, σε μια τακτική καθησυχασμού 
και διάσπασης της Δύσης, είναι σε θέ¬ 
ση να παίρνει μια σειρά από ιδεολο¬ 
γικά πρόσωπα και να στήνει τα πιο 
πολύχρωμα πολιτικά μέτωπα για να 
προωθήσει τις θέσεις του. Η κύρια τά¬ 
ση της όμως παραμένει η ένωση του 
φασισμού της χιτλερικής Γερμανίας με 
το σοσιαλφασισμό της νεοχιτλερικής 
Ρωσίας στο ιδεολογικό επίπεδο. 

Αυτό το έκτρωμα έχει δώσει στον 
εαυτό του τον εύστοχο τίτλο “εθνικο- 
κομμουνισμός”. Με βάση στοιχεία που 
δημοσιεύτηκαν στη γαλλική εφημε¬ 
ρίδα Μοηάβ, είχαμε γράψει ένα άρθρο 
στη Νέα Ανατολή της 28 Ιούλη 1993, 
φ. 191, για το πώς στήνεται αυτό το 
μαύρο μέτωπο στη Γαλλία και τους 
δεσμούς του με τη Ρωσία, καθώς και 
για τη δημοκρατική αντίδραση 40 ευ- 
ρωπαίων διανοούμενων όπως οι Ου- 
μπέρτο Έκο, Ντεριντά, Ροσάντα Ρο- 
σάντα, Νορμπέρ Μπενσάιντ ενάντια 
σ’ αυτό το μέτωπο. 

Πρόσφατα δημοσιεύτηκε στον Οι¬ 
κονομικό Ταχυδρόμο στις 24 Αυγού- 
στου μια συνέντευξη του μέλους της 
Ρώσικης Ακαδημίας Επιστημών Ανα- 
τόλι Βιχνέβσκι στο δημοσιογράφο Αθ. 
X. Παπανδρόπουλο. Ο Βιχνέβσκι πε¬ 
ριγράφει με τα πιο ζωντανά χρώματα 
τις διαδικασίες που συντελούνται στη 
Μόσχα για τη γέννηση αυτού του κα- 
φε-κόκκινου τέρατος. Συνδέει βέβαια 
τη συνεύρεση του παλιού φασισμού με 
το σοσιαλφασισμό σαν την αναγέν¬ 
νηση του σταλινισμού, ενώ ο Στάλιν 
ήταν πολέμιος κάθε εθνικής ανωτε¬ 
ρότητας και καταπίεσης. Αλλά αυτό 
θα το αποδείξουμε παρακάτω. 

Ο ρώσος ακαδημαϊκός, αφού κάνει 
τη διαπίστωση ότι «ο εθνικισμός α¬ 
ποτελεί κυρίαρχο ιδεολογικό ρεύμα 
στη σημερινή ρώσικη πραγματικότη¬ 
τα...», προχωράει στην απήχηση που 
έχει στην κοινή γνώμη. 

<<Η απήχηση των εθνικιστών και 
των αυτοαποκαλουμενων “πατριω¬ 
τών” είναι τεράστια. Ελέγχουν τρεις 
εφημερίδες και τέσσερα περιοδικά και 
έχουν σημαντική παρουσία τόσο στο 
ραδιόφωνο όσο και στην τηλεόραση. 
Χωρίζονται σε δύο κύρια ρεύματα, τα 
οποία όμως υπό διαφορετικές μορφές 
φιλοδοξούν να επαναφέρουν στο προ¬ 
σκήνιο το σταλινικό ή νεοσταλινικό 
ολοκληρωτισμό. Το πρώτο ρεύμα πε¬ 
ριλαμβάνει τους “Ευρασιάτες πατριώ¬ 
τες”. Οι τελευταίοι πιστεύουν στην 
πολιτιστική, γεωπολιτική και πολιτι¬ 
κή ανωτερότητα της “Ρωσίας-Ευρα- 
σίας”, η οποία διαφέρει από τη Λύση 
και άρα δεν μπορεί παρά να είναι ε¬ 
ναντίον της. Οι “Ευρασιάτες - πατριώ¬ 
τες” πιστεύουν στο μονοκομματικό 
σύστημα, στην ενιαία ιδεολογία, στην 
ορθοδοξία με ρώσικα χρώματα και 
στην “κοινωνική δικαιοσύνη”. Πρό¬ 
τυπα αυτών των “πατριωτών” είναι η 
γερμανική εθνικοσοσιαλιστική ιδεο¬ 
λογία και ο ιταλικός φασισμός και υ¬ 
ποστηρίζουν ότι αν ο Χίτλερ δεν έ¬ 
κανε μερικά λάθη τακτικής, σήμερα 
θα ήταν στην Ευρώπη ο μέγας προ¬ 
φήτης της “συντηρητικής επανάστα¬ 
σης”. 

Ο Α. Ντουγκίν, μέγας θεωρητικός 
αυτής της τάσης και αρθρογράφος στο 
περιοδικό “Ελεμέντυ”, υποστηρίζει ότι 
μεταξύ των μπολσεβίκων και των 
γερμανών εθνικοσοσιαλιστών υπάρ¬ 
χουν πολλά κοινά θεωρητικά στοιχεία 
με συνισταμένη την αποστροφή τους 
έναντι της Ευρωπαϊκής Λύσης. Γράφει 
επίσης ο Α. Ντουγκίν ότι σήμερα ο 
τρίτος δρόμος για τη Ρωσία είναι αυ¬ 


τός του “Ευρασιάτικου εθνικού σοσια¬ 
λισμού”, ο οποίος δε θα κάνει το λά¬ 
θος να στηριχτεί στην ταξική πάλη, 
αλλά στην εθνική ανάταση. “Πρέπει 
να απαλλλάξουμε το ρώσικο σοσια¬ 
λισμό από το Μάρξ”, γράφει το ιδεο¬ 
λογικό όργανο των Ρώσων “πατριω¬ 
τών”, το περιοδικό “Πεη”(Ημέρα), που 
χρησιμοποιεί τη γνωστή φράση του Ο. 
Σπένγκλερ για το γερμανικό σοσια¬ 
λισμό. 

Η δεύτερη κατηγορία των ρώσων 
εθνικιστών δε διαφέρει πολύ από την 
πρώτη. Την απαρτίζουν άνθρωποι της 
κομμμουνιστικής νομενκαλτούρας, 
καθώς και πολλοί στρατιωτικοί Κύ¬ 
ριοι στόχοι αυτών των νεοσταλινικών 
εθνικιστών είναι η επανασύνθεση της 
σοβιετικής αυτοκρατορίας και η επα- 
νεγκατάσταση ενός μονοκομματικού 
συστήματος εξουσίας, που θα αφήνει 
όμως περισσότερα περιθώρια ιδιωτι¬ 
κών οικονομικών πρωτοβουλιών. Οι 
νεοσταλινικοί εθνικιστές υποστηρί¬ 
ζουν ότι τα γεωπολιτικά συμφέροντα 
της Ρωσίας, τόσο από πολιτιστικής ό¬ 
σο και από θρησκευτικής πλευράς, συ¬ 
μπίπτουν με τη δημιουργία μιας με¬ 
γάλης αντιαμερικάνικης, αντι-δυτικο- 
ευρωπαϊκής παγκόσμιας συμμαχίας. 

Στα πλαίσια αυτά το προαναφερό- 
μενο νεοσταλινικό ρεύμα αναζητεί 
συμμάχους στη Λύση για να το βοη¬ 
θήσουν στην υπονόμευση των ενοποι- 
ητικών προσπαθειών που γίνονται 
στην Ευρώπη, με παράλληλη διεύρυν¬ 
ση του ΝΑΤΟ. Έτσι, οι Ρώσοι νεο- 
σταλινικοί (σσ.: δηλαδή οι ψευτοστα- 
λινικοί) έχουν άριστες σχέσεις με τη 
γαλλική άκρα δεξιά του Λεπέν, ενώ 
υποστηρίζονται ανοιχτά από το περιο¬ 
δικό της “Νέας δεξιάς”, το γνωστό 
“ΕΙβτηεηίε”, που διευθύνει ο Αλαίν ντε 
Μπενουά. 

ΕΡ: Υπάρχουν παρόμοιοι δεσμοί και 
στην Ελλάδα; 

ΑΠ: Αυτό δεν το γνωρίζω. Με ε¬ 
ντυπώσιασε όμως το γεγονός της υ¬ 
ποστήριξης μεγάλης μερίδας του ελ¬ 
ληνικού Τύπου προς τις θέσεις του 
Βλαντιμίρ Ζιρινόφσκι. Επίσης, έμαθα 
από άρθρα στο ρώσικο εθνικιστικό 
τύπο ότι γενικά τα ελληνικά μαζικά 
μέσα επικοινωνίας είναι ευνοϊκά προς 
το νεοσταλινικό, εθνικιστικό ρεύμα, 
το οποίο επιπροσθέτως δέχεται και 
διάφορες άλλες ενισχύσεις από την 
Ελλάδα. 

ΕΡ: Εννοείτε ότι το ενισχύουν Ελ¬ 
ληνες επιχειρηματίες; 

ΑΠ: Λεν έχω συγκεκριμένα στοι¬ 
χεία για να υποστηρίξω κάτι τέτοιο. 
Στη Μόσχα όμως πολλά λέγονται... 

ΕΡ: Ποιες είναι οι σχέσεις των ρώ¬ 
σων νεοσταλινικών με τη Σερβία και 
τους Σερβοβόσνιους; 

ΑΠ: Υπερασπιστές Σύμφωνα με φω¬ 
τογραφίες που δημοσιεύτηκαν στο ρώ¬ 
σικο Τύπο, κάπου 500 Ρώσοι κομά¬ 
ντος εξτρεμιστικών οργανώσεων, οι 
γνωστοί μελανοχιτώνες της Εθνικής 
Ρώσικης Ένωσης που το 1993 πήραν 
μέρος στο πραξικόπημα, εκπαίδευσαν 
Σέρβους εθνικιστές στη Ρωσία και στη 
Σερβία και πήραν μέρος σε μάχες και 
σε άλλα πολλά... Όπως δήλωσε ο αρ¬ 
χηγός τους Α. Μπαρκάσωφ, “αυτοί οι 
μεγάλοι Ρώσοι πατριώτες πήραν μέ¬ 
ρος σε μάχες που τιμούν την προσή¬ 
λωσή τους στα ιδεώδη του λαού μας. 
Πολέμησαν στα πεδία των μαχών τους 
εχθρούς του θεού μας. Τους εχθρούς 
του έθνους μας, τους εχθρούς της πα¬ 
τρίδας μας... ”. Στο σημείο αυτό θα πρέ¬ 
πει να επισημάνω ότι οι Σέρβοι έχουν 
και την πλήρη υποστήριξη της ρώσι¬ 
κης κυβέρνησης, γεγονός που ενισχύ¬ 
ει στη Ρωσία, στο επίπεδο της κοινής 
γνώμης, το νεοσταλινικό εθνικισμό. 

ΕΡ: Πιστεύετε ότι μπορεί να δη- 
μιουργηθεί ένας “ρωσοσέρβικος άξο¬ 
νας” που τελικά να έχει ως στόχο του 
την αποσταθεροποίηση της Δύσης ; 

ΑΠ Αυτό που σήμερα ενδιαφέρει τη 


Ρωσία είναι ο γεωπολιτικός της ρό¬ 
λος. Η ηγεσία της γνωρίζει ότι για να 
μπορεί να συνομιλεί με τους Αμερι- 
κάνους και Αυτικοευρωπαίους πρέπει 
να διαθέτει κάποια ατού. Στο μέτρο 
λοιπόν που η ρώσικη οικονομία θα εί¬ 
ναι αδύναμη, η ρώσικη κυβέρνηση θα 
παίζει το χαρτί των στρατιωτικών. Θα 
χρησιμοποιεί επίσης και ευκαιριακές 
συμμαχίες. Στα πλαίσια αυτά, για αρ¬ 
κετό καιρό ακόμα η Ρωσία θα στηρί¬ 
ζει το σέρβικο εθνικισμό, αλλά ανα¬ 
ρωτιέμαι τι θα προκόψει τελικά από 
αυτή την υποστήριξη». 

Ο Βιχνέβσκι, νιώθοντας την κόλα¬ 
ση να τον περιζώνει, πιάνεται απ’ την 
ουρά του διαβόλου για να σωθεί. 

Έτσι εκτιμά ότι ο “ο νεοσταλινι- 
κός εθνικισμός ίσως καταλαγιάσει” 
μόνο αν ο Γιέλτσιν, δηλ. η Ρωσία, κυ¬ 
ριαρχήσει και ελέγξει όλη την περιφέ¬ 
ρεια της πρώην ΕΣΣΔ, “το μετασο- 
βιετικό ζωτικό γεωπολιτικό χώρο της 
Ρωσίας, δημιουργώντας ταυτόχρονα 
μια ζώνη ζωτικών συμφερόντων” και 
σε συνδυασμό με μια οικονομική ά¬ 
νοδο, εκτίμηση που δε διαφέρει από 
τα στρατηγικά σχέδια του ρώσικου 
σοσιαλιμπεριαλισμού. 

Όμως ήδη οι αποκαλύψεις του εί¬ 
ναι πολύ σημαντικές. 

Αυτή η σύνθεση των Ρώσων με τους 
νεοχιτλερικούς “κόκκινους” έχει 
εκπονήσει ένα αιχμηρό πολιτικό όπλο 
που συνοψίζεται στα παρακάτω ση¬ 
μεία: 

- Όχι στο δυτικό ιμπεριαλισμό - Ε¬ 
νάντια στην Ευρώπη - Όχι στον κα¬ 
πιταλισμό (που είναι μόνο ο ιδιωτι¬ 
κός καί όχι ο κρατικός) - Ναι στην 
Ορθοδοξία - Ναι στο ρατσισμό και την 
εθνική ανωτερότητα. 

Κυρίαρχη τάση του ρατσισμού είνια 
ο νεοαντισημιτισμός. Στη Μόσχα Ε¬ 
βραίοι, Τσιγγάνοι και Καυκάσιοι (για 
όσο τουλάχιστον διαρκεί η τσετσενι- 
κή αντίσταση) θεωρούνται παράσιτα 
στους κόλπους της Ρωσίας. Αυτή η 
πσγκόσμια πολιτική πλατφόρμα του 
σοσιαλιμπεριαλισμού είναι η πυξίδα 
για όλα τα επιμέρους συγκροτήματα 
στις χώρες που ελέγχει, διεισδύει ή 
επιδιώκει να διεισδύσει. Έδω πάνω 
στήνονται όλα τα πολιτικά μέτωπα 
της Ρωσίας για την προέλαση του 
φαιοκόκκινου φασισμού σε μια σειρά 
από κράτη της Δύσης και του Τρίτου 
Κόσμου. Πρόκειται για το παγκόσμιο 
αντιδυτικό μέτπωπο με ό,τι η Ρωσία 
μπορεί να χωνέψει. Η λέξη-κλειδί Ευ- 
ρασία συμβολίζει τη μεγάλη γεωπο¬ 
λιτική συμμαχία της Ρωσίας και της 
Κίνας για να κατασπαράξουν την Ευ¬ 
ρώπη και την Ιαπωνία. 

Η ανάπτυξη, ποιοτική και ποσοτι¬ 
κή, του “εθνικο-κομμουνισμού” στη 
ρώσικη πολιτική πραγματικότητα εί¬ 
ναι ραγδαία. Η τερατογένεση του νέ¬ 
ου Χίτλερ που θα εξαπολύσει το νέο 
παγκόσμιο πόλεμο είναι ζήτημα των 
παγκόσμιων συσχετισμών και της πιο 
μεθοδικής προετοιμασίας του ρώσικου 
σοσιαλιμπεριαλισμού. 

Ο Αλαίν ντε Μπενουά, ο καλύτε¬ 
ρος θεωρητικός της ευρωπαϊκής φα¬ 
σιστικής δεξιάς, ονομαζομένης Νέας 
Δεξιάς (με το χαρακτηριστικό όνομα 
ΟΚΕΟΕ), επιστρέφοντας από ένα συ¬ 
νέδριο στη Μόσχα που είχε διοργα- 
νώσει ο φασίστας Ντουγκίν έγραφε 
στο περιοδικό του Εΐβτηβηίε (Άνοιξη 
91,Νο 74); 

«(Στη Ρωσία) το κυριαρχικό γεγο¬ 
νός είναι η προσέγγιση των “λευκών” 
και των “κόκκκινων”: ρωσόφιλοι μο¬ 
ναρχικοί και εθνικομπολσεβίκοι α¬ 
νήκουν από δω και μπρος στο ίδιο 
στρατόπεδο, που δεν είναι παρά ο με¬ 
γάλος συναγερμός των στρατιωτών 
που ποθούν ένα ρώσικο μέλλον και 
αρνούνται να απαλλοτριωθούν από τη 
Λύση. Τίποτα δεν το δείχνει αυτό κα¬ 
λύτερα από τη διαδήλωση στις 17 του 
Μάρτη, όπου 50.000 άνθρωποι με την 


ίδια κίνηση κυμάτιζαν την τσαρική 
και τη ρώσικη σημαία...». 

Την άνοιξη του ’93 οι “πατριώτες” 
στις διαδηλώσεις ενάντια στο δήθεν 
φιλοδυτικό Γέλτσιν φώναζαν το σύν¬ 
θημα “Ζήτω η ακατανίκητη ένωση 
στρατού και εκκλησίας” (Μοηάβ, 15/ 
3/93). 

Στις 4 Οκτώβρη του ’93 έχουμε την 
περίφημη εξέγερση του Κοινοβουλί¬ 
ου. Εκεί οι “λευκοί” και οι “κόκκι¬ 
νοι” βαφτίζονται στην Ορθοδοξία α¬ 
πό τον Πατριάρχη Αλέξιο και δη¬ 
μιουργούν με τη βοήθεια του Γέλτσιν 
τις αγωνιστικές τους παραδόσεις, την 
αφετηρία για τη μελλοντική άνοδο 
στην εξουσία, ώστε να σώσουν τη Ρω¬ 
σία από την καταστροφή της δαιμο- 
νοποιημένης Λύσης. Ένα χρόνο αρ¬ 
γότερα η ρώσικη ορθόδοξη Εκκλησία 
υπογράφει σύμφωνα συνεργασίας με 
τα υπουργεία Άμυνας και Εξωτερι¬ 
κών. Το Σεπτέμβρη του ’94 γίνεται 
στο Καλλίνινγκραντ το συνέδριο των 
“πατριωτικών Δυνάμεων της Ρωσί¬ 
ας” με τη συμμετοχή του σοσιαλφα- 
σίστα Ρουτσκόι, του ναζί Ζιρινόφσκι 
και του “κομμουνιστή” Ζιουγκάνοφ, 
ηγέτη του “Κ”ΚΡΟ. Το “Κ”ΚΡΟ εί¬ 
ναι το μεγαλύτερο “κομμουνιστικό” 
κόμμα της Ρωσίας και έχει θέσεις στη 
Ρώσικη Βουλή. Στόχος του Συνεδρί¬ 
ου η συγκρότηση μιας “αξιόπιστης α¬ 
ντιπολίτευσης των κοινωνικοπολιτι- 
κών κινημάτων που θα αντιταχτεί στη 
σημερινή εξουσία”. 

Το Μάη του ’95, στα 50 χρόνια από 
τη νίκη του ναζισμού, στο Κρεμλίνο 
φασίστες τσαρικοί και ψευτοκκομ- 
μουνιστές ξεφαντώνουν σε ένα τρελό 
πανηγύρι χαράς. Ο Γέλτσιν απονέμει 
λόγω της επετείου χάρη στον πρώτο 
φασίστα ηγέτη που είχε καταδικαστεί 
για ρατσιστικές ενέργειες. Προηγού¬ 
μενα, στις 23 Μάρτη, αποφυλακίζει 
τον Αλεξάντερ Βεντένκιν, την ίδια μέ¬ 
ρα που υπογράφει μια αντιφασιστική 
διάταξη. Ο Βεντένκιν είναι ταμίας του 
Ζιρινόφσκι. Ο ίδιος προβάλλεται σα 
μέλος της εθνικής Ρωσικής νεότητας 
που έχει ηγέτη το φασίστα Α. Μπα- 
κτάσοφ και τα κεντρικά της γραφεία 
βρίσκονται μόλις δύο βήματα από το 
Κρεμλίνο. Ήδη οι Ρώσοι Ναζί συ- 


συνέχεια από τη σελ. 7 
κή, οπότε να κλείσει. 

Σε μια τέτοια περίπτωση το “κα¬ 
μιά απόλυση” έχει νόημα μόνο αν 
συνοδεύεται από το “να πληρώσει 
το κράτος τους μισθούς των μη α¬ 
πολυμένων” ή αλλιώς να επιδοτή¬ 
σει το κράτος το βιομήχανο για τη 
μείωση των εργάσιμων ωρών δίχως 
μείωση του συνολικού όγκου των μι¬ 
σθών. Δηλαδή το σύνολο της α¬ 
στικής τάξης να αναλάβει την ε¬ 
πιδότηση αυτού του εργοστάσιου και 
του συγκεκριμένου βιομήχανου. Ή 
έστω το κράτος να πληρώσει ένα 
μέρος και ο συγκεκριμένος βιομή- 
χανος από τα προηγούμενα κέρδη 
του ένα άλλο μέρος αυτής της επι¬ 
δότησης. 

Οι κνίτες όμως επιμένουν ότι το 
κράτος είναι του λαού και όχι των 
βιομήχανων, άρα δεν πρέπει να πλη¬ 
ρώσει τους βιομήχανους, ούτε να 
τους ενισχύει, ούτε να τους δανεί¬ 
ζει. 

Έτσι ο κνίτης συγκεντρώνει την 
κρίση στο επιμέρους εργοστάσιο και 
μάλιστα στο πιο αδύναμο, δηλαδή 
στον κάθε φορά πιο αδύναμο κρίκο 
της βιομηχανίας και τον κλείνει. 

Αυτή η ιδιοφυής ταχτική προδό- 
θηκε προχτές από τον Παπανδρέου 
όταν είπε: “ Στο Σκαραμαγκά επι¬ 
τρέπω τις απολύσεις, αλλά όχι στην 
Ελευσίνα”. 

Στον κρατικό Σκαραμαγκά ο Πα¬ 
πανδρέου μπορεί να επέμβει εύκο¬ 
λα μέσβω της κομματικής γραφειο¬ 
κρατίας σε πολλά επίπεδα. Εκεί υ¬ 
ποχωρεί στο ζήτημα των απολύσε- 


νεργάζονται με τις αρχές ασφαλείας 
για να επιβάλλουν την τάξη και να 
ξεκαθαρίζουν δημόσιους χώρους από 
τοξικομανείς και χούλιγκανς (Αδέ¬ 
σμευτος Τύπος, 27/8). 

Πρόσφατα ο Γέλτσιν ανασυγκρότη¬ 
σε το διάδοχο της ΚΟΒ, Ρ8Κ διορίζο¬ 
ντας επικεφαλής το δεξί του χέρι Κορ- 
ζάκοφ. Επανέφερε επίσης το σύστημα 
ελέγχου και παρακολούθησης της με¬ 
τακίνησης του πληθυσμού στο εσω¬ 
τερικό της Ρωσίας . Έτσι, όποιος μέ¬ 
νει περισσότερο από δέκα μέρες σε έ¬ 
να μέρος πρέπει να δηλώνει τα πλή¬ 
ρη στοιχεία του στο τοπικό αστυνο¬ 
μικό τμήμα. 

Αληθινά, ποια σχέση μπορεί να έ¬ 
χει ο κτηνώδικος χιτλερισμός που α- 
ντρώνεται στα σπλάχνα της Ρωσίας 
με το Στάλιν; Η κατηγορία που 
απηύθυνε ο Βιχνέβσκι για “νεοσταλι- 
νικό ολοκληρωτισμό” είναι μια απά¬ 
τη. Δημοσιεύουμε παρακάτω μια απά¬ 
ντηση του Στάλιν σε μια ερώτηση του 
Εβραϊκού τηλεοπτικού πρακτορείου 
της Αμερικής (Άπαντα, τ. 13, σ. 32). 

«Απαντώ στην ερώτησή Σας. 

Ο εθνικός και φυλετικός σοβινισμός 
είναι επιβίωση των μισάνθρωπων η¬ 
θών που χαρακτηρίζουν την περίοδο 
του κανιβαλισμού. Ο αντισημιτισμός, 
σαν έσχατη μορφή φυλετικού σοβινι¬ 
σμού, είναι η πιο επικίνδυνη επιβίωση 
του κανιβαλισμού. 

Ο αντισημιτισμός συμφέρει στους 
εκμεταλλευτές σαν αλεξικέραυνο που 
απομακρύνει από τον καπιταλισμό το 
χτύπημα των εργαζόμενων. Ο αντι¬ 
σημιτισμός είναι επικίνδυνος για τους 
εργαζόμενους, σαν απατηλό μονοπά¬ 
τι που τους ξεστρατίζει από το σωστό 
δρόμο και τους οδηγεί στη ζούγκλα. 
Γι ’ αυτό οι κομμουνιστές, σα συνεπείς 
διεθνιστές, δεν μπορούν να μην είναι 
ανειρήνευτοι και ορκισμένοι εχθροί 
του αντισημιτισμού. 

Στην ΕΣΣΛ ο αντισημιτισμός διώ¬ 
κεται αυστηρότατα από το νόμο σα 
φαινόμενο βαθιά εχθρικό προς το σο¬ 
βιετικό καθεστώς. Η δραστήριοι α- 
ντισημίτες, σύμφωνα με τους νόμους 
της ΕΣΣΛ, τιμωρούνται με θάνατο. 

12 του Γενάρη 1931». 


ων. Στην Ελευσίνα που “κινδυνεύ¬ 
ει” να ιδιωτικοποιηθεί απαγορεύει 
τις απολύσεις. Αυτό σημαίνει στο 
βάθος απαγόρευση της ιδιωτικοποί¬ 
ησης. 

Γι’ αυτό ο σοσιαλφασισμός έκανε 
το “καμία απόλυση” κεντρικό του 
αίτημα. 

Το επαναστατικό προλεταριάτο 
σήμερα έχει να προβάλει μέσα στους 
δοσμένους παγκόσμιους ταξικούς 
συσχετισμούς πρώτο το σύνθημα της 
ενίσχυσης της βιομηχανίας, κρατι¬ 
κής ή ιδιωτικής δεν ενδιαφέρει, κά¬ 
τω από εργατικό έλεγχο αλλά μέσα 
στα πλαίσια της Ευρώπης και παίρ¬ 
νοντας υπόψη τους όρους που επι¬ 
βάλει η παγκόσμια αγορά και ο διε¬ 
θνής ανταγωνισμός. Το επαναστα¬ 
τικό προλεταριάτο πρέπει να υπε¬ 
ρασπίσει την ευημερία της εργατικής 
τάξης και όλου του λαού ρίχνοντας 
το βάρος της οικονομικής του πολι¬ 
τικής στην καταγγελία των σαμπο- 
ταριστών, των μιλιταριστών, του πα- 
ρασιτικού και διεφθαρμένου γρα¬ 
φειοκρατικού μηχανισμού, των νέ¬ 
ων παρασίτων μεγαλοαστών. Η συ¬ 
ντριβή τους θα δώσει την πολιτική 
ώθηση αλλά και τα αναγκαία κε¬ 
φάλαια για την πρόοδο της βιομη¬ 
χανίας και την ευημερία του λαού. 

Η εργατική τάξη χρειάζεται τώρα 
χρόνο ειρήνης και δημοκρατίας, για 
να μαζέψει δυνάμεις στην οργάνω¬ 
ση και τη θεωρία για να επιχειρήσει 
το νέο της παγκόσμιο άλμα με το 
οποίο θα τελειώνει μια και καλή και 
με τους ανατολικούς φασισμούς και 
με τους δυτικούς φιλελευθερισμούς. 


ΦΙΛΙΑΤΕΣ-ΚΑΒΑΛΑ 





